open-index/open-wikipedia-markdown huggingface dataset:
西班牙語

**西班牙語**，亦稱**卡斯蒂利亞語**。當世第三大語也，普世以為言語者，三億五千萬有餘，居次。以為官話者凡廿三國，美洲有其二十。歐盟、非洲聯盟、聯合國皆用之。其稱卡斯蒂利亞語也，乃非用其語之西班牙人言。於拉丁美洲，有以西班牙語之名近於族號，故亦用卡斯蒂利亞語。然卡斯蒂利亞語實西班牙語於卡斯蒂利亞之方言也。宗西班牙王家學院，以卡斯蒂利亞音為正音。入文以拉丁字。
## 沿革
初，古羅馬征迦太基，得其殖民地新迦太基，改塔拉哥那行省，為今西班牙之大部。拉丁語乃傳入，流變於民間，乃成通俗拉丁語，後與巴斯克語及阿拉伯語相混，而成西班牙語。

西班牙王國既立，外探新土，西征美洲，西班牙語乃廣佈新土。自美國新墨西哥至於智利，莫不為官用語，不從者一二。今美西尚有地字西班牙語，如內華達山即塞拉內華達。塞拉，山也。

於非洲，赤道幾內亞、西撒哈拉、加那利群島亦用之。前二者乃西班牙舊殖民地，後者今屬西國也。

菲律賓亦用西班牙語，初為官話，一九八七年除。
## 發音
西班牙語以元音五、半元音二、輔音二十。重音多居末二位。

五元音為/a/、/e/、/i/、/o/、/u/。二半元音為/j/、/w/。配用二十輔音。//、//、//、//、//(c, qu)、//、//、//、//(ñ)、//、//(z, *c*e, *c*i)、//、//(y)、//(j, x)、//(ch)、//、//(rr)、//(r)、//、//(ll)各得其所。

西班牙語之元音有所謂軟者，有所謂硬者。軟元音者，/i/、/u/是也，蓋舌之所處高者也。硬元音者，/a/、/e/、/o/是也，舌之所處不高者皆屬之。倘使二元音連用，其中之一為軟元音者，則合而為一，歸入同一音節。如hacia（朝）、nadie（無人）、labio（唇）、causa（因）、muerto（逝者）皆屬雙音節詞。硬元音並立則無法合而為一，如maestro（教諭）、tarea（任）乃三音節詞也。
## 語法
西班牙語名詞有二性，陰、陽是也。/o/結為陽性，/a/結為陰性，偶有例外。亦分單數及複數，複數格為單數配後綴/s/或/es/。元音結尾時複數加/s/，輔音結尾時複數加/es/是也。如el chico（少年）之複數為los chicos，el árbol（木）之複數為los árboles。惟亦有例外，若字末音節為非重音合/s/韻尾，則單複數不變形，如el paraguas（傘）之複數亦為los paraguas，la tesis（論）之複數亦為las tesis。若詞組性數一，一單則全單、一複則全複、一陽則全陽、一陰則全陰。

數小不從，如謂二 dos 不得為 doses 。大數則從之，如謂百 cien 為 centenares 。

動詞多有時態，粗分三類，蓋以原詞加後綴/ar/、/er/、/ir/而成。於西班牙語，稱為動詞變位﹝la conjugación﹞。

於構句以主謂賓語序。
## 習語



## 方言
西班牙語以卡斯蒂尼亞語為準，以下為其方言變體。
### 西班牙
*安達盧西亞方言，聞之於安達盧西亞、休達、梅利利亞、直布羅陀、南埃斯特雷馬杜拉。
*加那利方言，聞之於加那利群島及美國路易斯安那一處，近於加勒比方言。
*Churro Spanish
*埃斯特雷馬杜拉語，聞之於埃斯特雷馬杜拉及薩拉曼卡之一部。為一變體。
*穆爾西亞方言，聞之於穆爾西亞、巴倫西亞南部、卡斯蒂利亞─拉曼恰南端。
*北部方言，聞之於國之北境。
*標準西班牙語，即卡斯蒂利亞方言，聞之於王畿之地，宗西班牙王家學院。
### 南美洲
*亞馬遜方言
*安地斯方言
*安提奧基亞方言
*Camba Spanish
*委內瑞拉方言
*智利方言
**奇洛埃方言
*Cundiboyacense Spanish
*巴拉圭方言
*秘魯海岸方言
*拉普拉塔方言
*Santandereano-Tachirense Spanish
*厄瓜多爾方言
### 中美洲
*巴拿馬方言
*墨西哥方言
**北墨西哥方言
**南墨西哥方言
**尤卡坦方言
*加勒比方言
**古巴方言
**多明尼加方言
**蘇利亞方言
**波多黎各方言
*薩爾瓦多西班牙語
### 北美洲
*美國西班牙語
*新墨西哥方言
### 亞洲
*菲律賓西班牙語
### 猶太
*拉迪諾語，聞之於瑟法底猶太人，古西班牙語合希伯來語而成。
## 它典
*《西班牙語完備大字典》

*《國文—西班牙文—國文字典》
*《Spanish 101》 - 在線習西班牙語 
*《英文—西班牙文—英文字典》
*《法文—意大利文—西班牙文字典》
*Spanish to English  譯西班牙文為英文
他彼河

**他彼河**（泰文：**แม่น้ำ ตาปี**）者，南泰國至長之河也。源于洛坤府黃山，經素叻府全境入萬彤灣（อ่าว บ้านดอน），長二百三十公里，域五千四百六十公里。

## 它典
*泰國沼地資訊 
*萬彤灣財經預算 
*萬彤灣海岸化學品污染資訊（Biogeochemical and human dimensions of coastal functioning and change in Southeast Asia）
宋卡府

**宋卡府**（泰文︰สงขลา）者，南泰國之府也，府治宋卡市，元城合艾市。鄰沙吞府、博他侖府、洛坤府、北大年府、惹拉府與馬來西亞。今有口一百三十餘萬，府尹為頌提·荻加南博士（ดร. สนธิ เตชานันท์，Dr. Sonthi Techanan）。
 
## 景
* 宋卡湖 （ทะเลสาบ สงขลา）
* 觀音山
* 臥佛寺

## 它典
* 宋卡官府    
* 宋卡地圖
傲遊瀏覽器

**傲遊**（Maxthon）者，網頁瀏覽器也。興於中國，頗得眾望，風靡雲蒸，下載逾億。 

## 史

傲遊始乎MyIE，暢遊（Changyou）初創之，以補網路探險家（IE）之陋。越明年，暢遊去，代碼布公，不之復顧。二〇〇二年八月，陳明傑繼其志，查漏補遺，求變革新，踔厲奮發，廢寢忘餐，遂成二代，多有義助。二〇〇四年，易名傲遊，眾咸愛之，或諫以言，或資以財，其勢遂壯。二〇〇五年始，屢獲殊榮。二〇〇六年一月，應微軟之邀，與「電子消費展」於拉斯維加斯耳。五月，遷中關村，儼然大也。二〇〇七年四月，傳谷歌（Google）注資百萬，然陳君否之。 

二〇〇六年十一月，新版出，華而多變，內核雙而可易。今已十修。

## 它典
*傲遊瀏覽器館址 
*館址相關資源
*傲遊-論壇
*傲遊-部落格
*傲遊-常識
長毛象

**長毛象**，亦名**猛瑪象**，上古大獸也，鼻牙長彎、毛髮長厚，素群居。初舍非洲，後北歐亞諸地。夏食禾豆、冬食草根、樹皮。蓋四千年前，咸已亡絕，或言候變，或云人為，無有定論。蓋多處北方極寒之地，故屍身歷萬年而不腐，今人偶有得之。

分類:長鼻目
布宜諾斯艾利斯

thumb|right|布宜諾斯艾利斯市中心
**布宜諾斯艾利斯**，全稱**布宜諾斯艾利斯自治市**，華人省稱**布市**，舊譯**佳氣城**或**布諾賽爾**，亦稱聯邦首都。爲阿根廷國都，亦其國至大之邑也，方廿八里有奇。地處拉河南岸、南美之東南。隔水東望，即烏拉圭。阿根廷分二十四部，布市自爲一部。市內畫大區十有五，小區四十八。

西元二零一四年，計大布市周畿之民，凡一千七百十八萬，論拉丁美洲都會之繁，僅亞於大聖保羅而居其二。其城郭風貌，最侔泰西，冠絕拉美。邑有七月九日大道，廣約百三十公尺，容車軌十有六，爲舉世街衢之最寬者。阿國有樂舞名探戈者，播名海內，其發軔之所，即市內博卡區也。

## 據

## 博覽
* 布宜諾斯艾利斯市官府  
* 布宜諾斯艾利斯地圖
* 布宜諾斯艾利斯旅游資訊

 

分類:阿根廷地方志
分類:基礎之文
黃山 (泰國)

**黃山**（，），南泰之山也，主峰高海拔一千八百三十五米，為其地至高。屬班他山脈
（เทือกเขาบรรทัด，又名洛坤山脈，เทือกเขานครศรี）。

今其泰半為泰王國國立森林公園耳。

## 參
*黃山 （中國）
*洛坤山脈（Nakhon Si Thammarat Mountain Range）資訊 （英文維基）

## 河源
*他彼河
*董里河
*白蓮河

## 它典

*泰王國森林守護局官址
灌嬰

**漢潁陰侯灌嬰**者，睢陽販繒是也。漢高祖之為沛公，略地至雍丘下，章邯敗殺項梁，而沛公還軍於碭，嬰初以中涓從擊破東郡尉於成武及秦軍於扛里，疾鬥，賜爵七大夫。從攻秦軍亳南、開封、曲遇，戰疾力，賜爵執帛，號宣陵君。從攻陽武以西至雒陽，破秦軍尸北，北絕河津，南破南陽守齮陽城東，遂定南陽郡。西入武關，戰於藍田，疾力，至霸上，賜爵執珪，號昌文君。

沛公立為漢王，拜嬰為郎中，從入漢中，十月，拜為中謁者。從還定三秦，下櫟陽，降塞王。還圍章邯於廢丘，未拔。從東出臨晉關，擊降殷王，定其地。擊項羽將龍且、魏相項他軍定陶南，疾戰，破之。賜嬰爵列侯，號昌文侯，食杜平鄉。復以中謁者從降下碭，以至彭城。項羽擊，大破漢王。漢王遁而西，嬰從還，軍於雍丘。王武、魏公申徒反，從擊破之。攻下黃，西收兵，軍於滎陽。楚騎來眾，漢王乃擇軍中可為車騎將者，皆推故秦騎士重泉人李必、駱甲習騎兵，今為校尉，可為騎將。漢王欲拜之，必、甲曰：「臣故秦民，恐軍不信臣，臣願得大王左右善騎者傅之。」灌嬰雖少，然數力戰，乃拜灌嬰為中大夫，令李必、駱甲為左右校尉，將郎中騎兵擊楚騎於滎陽東，大破之。受詔別擊楚軍後，絕其餉道，起陽武至襄邑。擊項羽之將項冠於魯下，破之，所將卒斬右司馬、騎將各一人。擊破柘公王武，軍於燕西，所將卒斬樓煩將五人，連尹一人。擊王武別將桓嬰白馬下，破之，所將卒斬都尉一人。以騎渡河南，送漢王到雒陽，使北迎相國韓信軍於邯鄲。還至敖倉，嬰遷為御史大夫。三年，以列侯食邑杜平鄉。以御史大夫受詔將郎中騎兵東屬相國韓信，擊破齊軍於歷下，所將卒擄車騎將軍華毋傷及將吏四十六人。降下臨菑，得齊守相田光。追齊相田橫至嬴、博，破其騎，所將卒斬騎將一人，生得騎將四人。攻下嬴、博，破齊將軍田吸於千乘，所將卒斬吸。東從韓信攻龍且、留公於高密，卒斬龍且，生得右司馬、連尹各一人，樓煩將十人，身生得亞將周蘭。齊地巳定，韓信自立為齊王，使嬰別將擊楚將公杲於魯北，破之。轉南，破薛郡長，身擄騎將一人。攻博陽，前至下相以東南僮、取慮、徐。度淮，盡降其城邑，至廣陵。項羽使項聲、薛公、郯公復定淮北。嬰渡淮北，擊破項聲、郯公下邳，斬薛公，下下邳，擊破楚騎於平陽，遂降彭城，擄柱國項佗，降留、薛、沛、酇、蕭、相。攻苦、譙，復得亞將周蘭。與漢王會頤鄉。從擊項籍軍於陳下，破之，所將卒斬樓煩將二人，擄騎將八人。賜益食邑二千五百戶。項籍敗垓下去也，嬰以御史大夫受詔將車騎別追項籍至東城，破之。所將卒五人共斬項籍，皆賜爵列侯。降左右司馬各一人，卒萬二千人，盡得其軍將吏。下東城、歷陽。渡江，破吳郡長吳下，得吳守，遂定吳、豫章、會稽郡。還定淮北，凡五十二縣。

漢王立為皇帝，賜益嬰邑三千戶。其秋，以車騎將軍從擊破燕王臧荼。明年，從至陳，取楚王信。還，剖符，世世勿絕，食潁陰二千五百戶，號曰潁陰侯。以車騎將軍從擊反韓王信於代，至馬邑，受詔別降樓煩以北六縣，斬代左相，破胡騎於武泉北。復從擊韓信胡騎晉陽下，所將卒斬胡白題將一人。受詔并將燕、趙、齊、梁、楚車騎，擊破胡騎於硰石。至平城，為胡所圍，從還軍東垣。從擊陳豨，受詔別攻豨丞相侯敞軍曲逆下，破之，卒斬敞及特將五人。降曲逆、盧奴、上曲陽、安國、安平。攻下東垣。黥布反，以車騎將軍先出，攻布別將於相，破之，斬亞將樓煩將三人。又進擊破布上柱國軍及大司馬軍。又進破布別將肥誅。嬰身生得左司馬一人，所將卒斬其小將十人，追北至淮上。益食一千五百戶。布已破，高帝歸，定令嬰食潁陰五千戶，除前所食邑。凡從得二千石二人，別破軍十六，降城四十六，定國一，郡二，縣五十二，得將軍二人，柱國、相國各一人，二千石十人。

嬰自破布歸，高帝崩，嬰以列侯事孝惠帝及呂太后。太后崩，呂祿等以趙王自置為將軍，軍長安，為亂。齊哀王聞之，舉兵西，且入誅不當為王者。上將軍呂祿等聞之，乃遣嬰為大將，將軍往擊之。行至滎陽，乃與絳侯等謀，因屯兵滎陽，風齊王㠯誅呂氏事，齊兵止不前。絳侯等既誅諸呂，齊王罷兵歸，嬰亦罷兵自滎陽歸，與絳侯、陳平共立代王為孝文皇帝。孝文皇帝於是益封嬰三千戶，賜黃金千斤，拜為太尉。三歲，絳侯勃免相就國，嬰為丞相，罷太尉官。是歲，匈奴大入北地、上郡，令丞相嬰將騎八萬五千往擊匈奴。匈奴去，濟北王反，詔乃罷嬰之兵。後歲餘，嬰以丞相卒，諡曰懿侯。

## 據
*《漢書·灌嬰傳》
高松市

**高松市**者，日本之市也，位四國之東北，今為香川縣之治所。

## 沿革
明治廿三年，立市。

大正三年，倂香川郡宮脇村。
十年，倂香川郡：東濱村、栗林村。

十五年，倂木田郡：屋島町、古高松村、木太村、香川郡：太田村、鷺田村。
卅一年，倂木田郡：三谷村、林村、川添村、前田村、香川郡：下笠居村、香西町、上笠居村、弦打村、檀紙村、圓座村、川岡村、一宮村、多肥村、佛生山町、雌雄島村。
四十一年，倂木田郡山田町。

平成十七年，倂香川郡鹽江町。
十八年，倂木田郡：牟礼町、庵治町、香川郡：香川町、香南町、綾歌郡國分寺町。

## 地理
山凡七：石清尾山塊、屋島、前田山、五色臺、五劍山、龍王山、大瀧山。

香東川在焉。

北介瀨戶內海臨香川郡直島町、小豆郡土庄町、小豆郡小豆島町。東至讚岐市、木田郡三木町，南伴德島縣美馬市，西接仲多度郡滿濃町、綾歌郡綾川町、坂出市，北靠岡山縣玉野市。

## 據

## 它典
* 高松市政府

分類:四國地方區劃‎‎
公共電視臺

**財團法人公共電視文化事業基金會**，簡曰**公共電視臺**、**公視基金會**、**公共電視**、**公視**，中華民國之公營電視臺。立于民國八十七年。今址在臺北市內湖區康寧里十四鄰康寧路三段七十五巷七十號。

## 它典

*財團法人公共電視文化事業基金會官址
班武里府

**班武里府**（泰文︰ประจวบคีรีขันธ์）者，泰王國之府也，府治班武里（ประจวบ），元城華欣（หัวหิน）。舍馬來亞半島之上，狀甚狹長。南為春篷府，北鄰佛丕府，西靠緬甸，東瀕泰國灣。今口五十餘萬，府尹為芭頌·畢通吉渣博士（ดร. นายประสงค์ พิทูรกิจจา，Dr. Prasong Phithunkitcha）。
 
## 景
* 箸山 
* 小火焰山 
* 琶拉烏瀑布
* 泰王夏宮 （泰少幼者偶可至此）

## 名人
* 泰拳「鐵漢」蓬金鐵

## 它典
* 班武里官府   
* 泰王國班武里府旅遊局 
* 班武里府地圖
北柳府

**北柳府**（泰文︰ฉะเชิงเทรา）者，泰王國之府也，元城彩瓊騷，故又名**彩瓊騷府**。鄰巴真府，沙繳府，春武里府，尖竹汶府，龍仔厝，大曼谷，巴吞他尼府，那空那育府，西南隅瀕泰國灣。今口盈六十五萬，府尹為安濃·蓬南若（Anon Phromnarot）。
 
## 景
* 爍石山（Khao Hin Sorn）
* 席順通-沃漢寺紀念碑（Phraya Sri Sunthorn Voharn Monument）

## 它典
* 泰王國北柳旅遊局 
* 北柳府官府  
* 北柳府地圖  
* 泰王國政府資訊網
粵語

**粵語**屬漢語，通行嶺南。海外唐坊，亦多能操之者。曩昔之時，治在廣州，故省內範之，因曰**廣東話**。至於文書，素以文言，以諭兩廣。五四以降，筆書從口，徑錄語體。然其韻體，迥殊北國，故緣六書，創粵字，以入書文，率寓事以音。故北人之覽閱粵文，昧然不清，不知何謂。此後，西人拼音東渡，今有製拼音者，用於示音，或鞮西書。

## 窮源
秦始皇二十八年，始皇帝發兵五十萬平嶺南。二世而亡，秦將趙佗時率兵五十萬建南越，遂不復歸，自立為王。如是而中原音始糅冗南越，粵語初成，相準雅言，各為主輔，魏晉之世，天下大亂，哀鴻遍野，衣冠南渡，亡逋嶺南，粵語因變，始主漢語。比唐之盛世，盡融於漢，幾僅無別，堪列方言。宋後，蠻夷亂華，胡君當塗，原人南遷，遠抵粵地。北語漸化，和附於胡，入聲濅失；南則以地塞難通、煙瘴縈繞，局囿一方，幸保入聲。洎明、清之降，官音更異，雍正年間發詔，令為粵籍進士，當受官音，有不學者，不得仕宦。

乾隆年間，封江閩海關，唯在粵留口，會通往來，以作貿易。方是時也，洋夷商賈，莫不拒華，所習漢語，蓋粵語是也，且傳於本國，是故清官之交於外商者，亦必習之。清末粵人羣造外，群居之處，為唐人街。故國外坊間，市井巷陌，交知以粵語，遂通行在外，由是，而方其民國擬國語之時，爭尊北粵為式。

歲逮今世，香港澳門之地，廟堂所用，書漢文，操粵語，稱通漢語及諸俚於世。今在廣州，語音日異，蓋一九五五年後傳通官音也，致北粵糅冗，語序趨同。故粵語之大宗，名為廣州，今與香港相形，則港少為正也。何文匯等所議以《廣韻》等正粵音，學界多有不同，而媒體已從之。

嶺南嚮居南遷中原人，故音韻、構詞皆近古。如粵語謂危曰「崖广」（讀若牙煙）。广，《說文》曰因厂為屋，故崖上之广，危也。又有習語稱濕曰濕納納，蓋出《說文》曰絲濕納納也。
## 發音
粵語具聲母十九、韻母五十三，聲調六。

粵語聲調亦大異於北，蓋以六調，曰一清平、二清上、三清去、四濁平、五濁上、六濁去。復以促音清平為高入、促音清去為中入、促音濁去為低入。合為九聲。
## 語法
粵語語法於官話大同而少異，異者如下：

飾語後置，形容詞、疏狀皆如是。如謂「乾菜」為「菜乾」；謂「先去」為「走先」。

二物比彰，所指在後，如官話謂「比某高」，粵語則稱「高過某」。較與嚮故，嘗有《孟子·齊宣王》之用例：「古之人所以大過人者，無他焉。」

粵語虛詞位重，以示吁嗟喟嘆，句字共意，而嘆語有別，是所在時境之殊也。
## 習語

## 方言
粵語齊軌廣府之韻。
*粵海方言片
**廣州話，即廣州正音，聞之於廣州周圍。
**南番順話，聞之於南海、順德、番禺，珠江口也。宗佛山音、大良音。近於廣州話。
**香山話，聞之於中山、珠海市區，故香山縣也。宗石岐音。識香山話者可識廣州話，識廣州話者未必知其所言也。
**香港標準粵語，即香港正音，近於廣州話，而外來詞多於彼也。
*莞寶方言片
**莞城話，聞之於東莞。
**圍頭話，聞之於深圳各村，香港新界圍村。蓋出於圍村，故稱圍頭話。
*羅廣方言片，聞之於粵省西北，宗肇慶音。益近廣州音。
*四邑方言片，聞之於粵省南，新會、台山、開平、恩平、斗門等處，宗台山音。聲調語音大異廣州音。
*高陽方言片，聞之於粵西南，陽江、陽春、茂名、高州、吳川等處。
*桂南方言片
**南寧話，聞之於古邕州、潯州之地，邕州即南寧。今南寧方言日微，所宗實移於潯州之桂平。
**梧州話，聞之於梧州。
**玉林話，聞之於玉林，具濁音聲母，而粵語間多已清化者，韻尾失者不鮮。故難相識於廣州人。
**欽廉話，聞之於欽州、合浦。
*吳川話，聞之於吳川、湛江。
*疍家話，疍民語也。粵地者不同於閩省者。可通於廣州人，而語音之異顯見。
以下未定屬粵系方言否
*惠州本地話，於粵語客語之間，故不明分屬。
*龍門本地話，屬惠州本地話。
*儋州話，聞之於海南。
*桂南平話，即廣西平話，有議不分為一系者。

分類:漢語方言
烏克蘭

**烏克蘭**國位東歐羅巴洲，都基輔。民四千六百萬，主烏克蘭族，所言所書，咸為己立。哥薩克亦肇基於斯耳。
## 史
初，蒙古滅基輔羅斯各邦，東正教遺民不堪奴役者逃於頓河，自稱自由人，蔑之者稱逃奴。 

蒙古勢衰，天主教之立陶宛、東正教之莫斯科二大公國爭相拓地。頓河哥薩克為立陶宛大公國馬前卒，取烏克蘭所向有功，大公許以自治，此為頓河哥薩克之盛日。 
 
立陶宛聯邦波蘭，烏克蘭遂奉於波蘭，頓河哥薩克仍自治，然漸次以天主教化之，降烏克蘭農戶為嗇夫，人心思亂。 

頓河哥薩克奉赫米爾尼茨基為首，俄羅斯逐波，引虎吞狼，兵戈百年，開波蘭亡國之漸。 

俄羅斯厲行嗇夫制，自治不再，黑特曼奧列克故伎重施，迎瑞逐俄，波爾塔瓦之敗，卒成俄霸業。 

葉卡捷琳娜分波蘭，廢東烏克蘭為小俄羅斯各行省，頓河哥薩克以全民軍役，仍享特權，然盡廢自治，無復有黑特曼。波屬西烏克蘭歸奧地利，波蘭貴族治之，烏克蘭農人無權，稱加利西亞。 

十九世紀末，加利西亞烏克蘭人以奧地利文網寬，得發展民族語文。烏國之東，多習俄風。 

帝俄解體，烏克蘭左派各黨組織拉達，自立烏克蘭人民共和國，都基輔。 

布爾什維克逐克倫斯基，頓河哥薩克奉卡列金為首而立，志願軍（鄧尼金白軍、士官生）走歸之。 
布爾什維克立烏克蘭社會主義共和國於哈爾科夫（東部），攻取基輔，拉達乞援於德。卡列金自盡。志願軍走庫班。 

德軍盡取烏克蘭，拉達還都基輔，立《布列斯特和約》，許烏克蘭、頓河哥薩克獨立。 
德軍庇烏克蘭右翼軍人政變，廢拉達，復黑特曼制度。頓河哥薩克立克拉斯諾夫繼卡列金。 
德意志降，兩政府失外援。烏克蘭左派各黨奉彼得留拉為首，以民軍圍基輔，黑特曼出亡。志願軍攻取頓河。 

志願軍言俄羅斯不可間，攻烏克蘭人民共和國，取基輔。彼得留拉走加利西亞。 

奧地利降，波蘭復國。加利西亞烏克蘭人自立西烏克蘭共和國，合師於烏克蘭人民共和國而東進。 

兩烏共和國合布爾什維克，立左派統一戰線，合攻志願軍，鄧尼金走克里米亞。 

布爾什維克攻烏克蘭，取基輔。彼得留拉乞援於波蘭。 

波蘭取基輔，言烏克蘭古為波蘭領。 

波軍敗績，紅軍取基輔，攻華沙，敗績，以《里加條約》分烏克蘭，西烏克蘭歸波，東烏克蘭歸蘇。彼得留拉走死巴黎。布爾什維克以烏克蘭為一民族，立烏克蘭蘇維埃社會主義加盟共和國；而毋以頓河哥薩克爲民族，定為「敵對階級」，磨滅其名、壓鎭其權、驅民背鄉。

斯大林、希特勒分波蘭，合東西烏克蘭為烏克蘭蘇維埃社會主義加盟共和國。 
斯大林割羅馬尼亞河外比、北二郡，中部為摩爾多瓦蘇維埃社會主義加盟共和國，南北併烏克蘭蘇維埃社會主義加盟共和國。 
斯大林割捷克斯洛伐克喀爾巴仟區，併烏克蘭蘇維埃社會主義加盟共和國。 
赫魯曉夫以克里米亞之地歸烏克蘭蘇維埃社會主義加盟共和國。 

西元一九九一年，蘇聯解體，國分為十五，烏克蘭其一也。其國居於歐盟、俄羅斯之間，左右逢源。西元二〇一〇年，至亞努科維奇立為烏國主，與俄甚親睦，然民心向歐。西元二千十四年，烏國謀入歐盟，而亞氏不許，遂見廢，閣魁圖奇諾夫為代。其國東隅、南隅之民多有睦俄者，頗有怨望，皆謀亂。俄謀烏國克里米亞之地久矣，聞變，乃遣兵竊據其地。又有哈爾科夫之亂民竊佔官府房舍，以謀獨立。官兵力戰，奪還官府房舍，兼驅暴民，捕七十餘人，亂乃平息。時頓巴斯有俄寇入疆作亂，偽立頓涅茨克、盧甘斯克二國。頓匪雖號稱獨立，實為俄人傀儡。烏國遣兵進剿頓匪，至今未息。

二千二一年，俄承兵二十萬餘，謀侵烏國。泰西列國聞之，遣使斡旋，未果。翌年二月廿四，俄以兵二十餘萬，兵分四路突入烏克蘭，托言去納粹化，實欲滅其國也。東路入頓涅茨克、盧甘斯克二州，以助頓匪；東北路伐哈爾科夫、車尼哥夫、蘇梅三州；南路自克里米亞突入赫爾松，謀其扎波羅熱、尼古拉耶夫、敖德薩三州；北路自白俄羅斯直入其都基輔。國主澤連斯基據城力禦，卻之。俄兵久攻不剋，走之白俄羅斯。初，俄兵竊據京畿布查之地，以兵屠城。及退卻，此事為寰宇列國偵知，舉世憤懣，列國遂多以兵器援烏。烏兵又敗俄兵於哈爾科夫，克復東北境。時赫爾松、扎波羅熱二州為俄兵所據，烏軍進兵謀克復之。俄托言大勝，更易其戰略，謀奪頓巴斯，實乃力不濟也。
## 據
涼宮春日系列

**涼宮春日系列**，輕小說也，谷川流著，今亦有動畫耳。共計十一卷，為日文所造。臺灣角川書店譯成中文；皆已付梓。中國大陸取其譯本，簡化字體，由廣州天聞角川印行。人物有五，曰阿虛、曰涼宮春日、曰長門有希、曰朝比奈實玖瑠、曰古泉一樹。

## 人物

### 阿虛
* 役者：杉田智和
阿虛者，別號爾。本作主役，本名不詳。
自忖多逢怪異，衰運連連，日日愁悶怨復嗟。
實乃不逢怪異，日夜嗟嘆。雖口称不屑，心實羡之。面雖愁苦，實則喜之。

### 涼宮春日
* 役者：平野綾
SOS團長，年約及笄，容貌美麗。
稍拂其意，則運神力操縱，恣意妄為，人畏如虎，而本人弗知有能。
方入高中時，公然謂人曰：「吾不好常人。惟有籍外星、易時空、逆天道、身懷異能者，吾願為知音也，以上！」，人皆奇之，而所思之人皆出，與之結為SOS團，或曰涼宮神通所為。
好阿虛，常擾之為樂，而心妒之。

### 長門有希
* 役者：茅原實里
天造機闊也，為人形，少女貌。狀厭然，少言。
人不知其出身，為語之阿虛，自稱「情報統合思念體」，非人物也。天人有知涼宮春日有神力不自知，憂其不自律，力可滅世，故遣長門氏往監察之。

### 朝比奈實玖瑠
* 役者：後藤邑子
明日之人所遣也，體態豐腴，貌若童女，涼宮好之。
素懦弱，逢人懼然易容，羞愧流汗。亦事監察，雖知長門之實，而二者異謀，不敢逆故避之。

### 古泉一樹
* 役者：小野大輔
密謀「機關」之士，有異能，可抗涼宮神力。
以涼宮為神，世事無出其貳，有事不敢違之。時化朱人，解涼宮之力，自謂救世。

## 博觀
*
*
華佗

**華佗**字**元化**，漢沛國譙人，一名**旉**。曉養性之術，又精方藥灸鍼。曹操聞而召佗，佗常在左右。然本士人，以醫見業，意常自悔，後操得病篤重，使佗專視。佗久遠家思歸，因到家，辭以妻病，數乞期不反。操累書呼，又敕郡縣發遣，猶不上道。操大怒，使人收送獄，考死。

佗死後，操頭風未除，曰：「佗能愈此，小人養吾病欲以自重，然吾不殺此子，終當不為吾斷此根原耳。」及後，愛子倉舒病困，操歎曰：「吾悔殺華佗，令此兒彊死也。」

《襄陽府志》云：「華佗洞曉醫方，年百餘歲，貌有壯容，關羽鎮襄陽，與曹仁相拒，中流矢，矢鏃入骨，佗為之刮骨去毒，後為曹操所殺。」

## 據
*《魏志·華佗傳》

分類:醫者
張汎

**張汎**者，漢雁門馬邑人，遼兄也。因遼功封侯。

#### 家屬

*弟 遼，前將軍。 
*侄 虎，偏將軍。 

## 據

*《三國志·魏書十七·張遼傳》
聖母峰

**聖母峰**者，藏言**珠穆朗瑪**，尼泊爾言**薩加瑪塔**，地球極峰也，高海拔八千八百四十四點四三公尺，半屬中華人民共和國，半屬尼泊爾。喜瑪拉雅之主峰也。

## 他典

* 《國家地理》雜誌專文 
* 聖母峰之三維影像  **<small>（Quicktime）</small>**
馬里亞納海溝

**馬里亞納海溝**（英文：**Mariana Trench**）者，地球之極低溝也，處太平洋，低至海拔下萬一千零九百一十米。一九六零年，方有人乘潛水艦至矣。

## 它典

* 馬里亞納海溝之探險 
* 日本海洋科技中心
平壤市

**平壤市**，雅稱**柳京**，簡曰**平壤**，朝鮮民主主義人民共和國之都也，原屬平安南道，今直轄。古稱**西京**。古朝鮮、高句麗亦嘗都之。市長為方澈甲。
## 沿革
武王伐紂，功成，改封箕子於朝鮮地，始置都，今平壤東南。漢武帝元封四年，滅衛滿朝鮮，置漢四郡於今北朝鮮地，以朝鮮縣隸樂浪郡，為郡治也，即今平壤。漢末公孫康割據遼東，析樂浪南境荒地為帶方郡，另置帶方縣。由是平壤內外分二郡。

及五胡亂華，衣冠南渡，晉懷帝建興元年，遼東張統據樂浪、帶方二郡，與高句麗王乙弗利相攻，連年不解。樂浪王遵說統帥其民千餘家歸廆，廆為之置樂浪郡，以統為太守，遵參軍事。中華遂失二郡於高句麗、百濟。以降百餘年，樂浪地幾易手於二國間，無常主。及隋煬帝，欲征高麗，不勝。至唐，唐太宗征高麗，滅之，置安東都護府，平壤隸屬之。

高麗太祖天授元年，建都松京，以平壤為西京。宋咸淳五年，高麗西京都統領崔坦、李延齡等以高麗北部五十城降元，遂失西京，元置東平府轄之。逮李氏建國，置平安道，以平壤為道治，奉大明為宗主國。宣祖大王末，日本太政大臣豐臣秀吉等帥兵伐朝鮮。清季，日本再據朝鮮，析平安道為南北二道，以平壤為平安南道道治。及北朝鮮立國，升為直轄市，以為行在所，實為都城。

## 政區
* 中區域
* 平川區域
* 普通江區域
* 牡丹峰區域
* 西城區域
* 船橋區域
* 東大院區域
* 大同江區域
* 寺洞區域
* 大城區域
* 萬景臺區域
* 兄弟山區域
* 龍城區域
* 三石區域
* 力浦區域
* 樂浪區域
* 順安區域
* 恩情區域
* 江東郡
* 江南郡
## 參見
* 平壤地鐵
可樂

**可樂**者，飲也。本為藥劑。十九稘末，美國藥師創之。其色黑褐，味甘。爽氣霏瀰，斟之則星斑若沸、浮蟻接萍；冰而飲之，沁心涼脾。

巨擘有二，曰可口可樂、曰百事可樂。
洛坤山脈

**洛坤山脈**（泰文：**เทือกเขานครศรีธรรมราช**，亦名**班他山脈**，**เทือกเขาบรรทัด**），處南泰國，極北起泰國灣，鄰閣帕岸島、蘇梅島，極南抵安達曼海，近綠龜群島。平行於普吉山脈，相去百餘公里。

蓋其貫故洛坤王國（Nakhon Si Thammarat kingdom），因名。至黃山，高海拔一千八百三十五米。

## 河源
*他彼河
*董里河 
*白蓮河

## 景

* 清涼臺國家公園  （Tai Rom Yen National Park）
* 黃山國家公園 （Khao Luang National Park）
* 楠山國家公園 （Khao Nan National Park）
* 南鐸容瀑布公園 （Namtok Yong National Park）
* 浦山-崖山國家公園 （Khao Pu - Khao Ya National Park）

## 它典

*泰王國森林守護局官址
火柴

**火柴**者，火具也。木身易燃。端置火藥，曰藥頭。摩揩而生火，蓋氧化還原反應也。

南北朝時，合硫磺于木棍，初成之。及至五代，陶穀《清異錄》曰：「智者以松木條浸染硫磺，貯以備用。近火即燃，焰如榖穗。時稱『引光奴』，後又稱『火寸條』」。復越千年，中國無之善耳。然近世泰西格致疆甚，合黃磷、硫磺、氯化鉀諸物，成當世火柴。清末民初，始入中國，初稱洋火、番火，今概名火柴耳。

## 它典
* 火柴之史其一 
* 火柴之史其二
* 火柴之史其三 
* 拉斯坎普（Rathkamp）火柴盒同好會
泰學

**泰學**，究泰國之學也。專習泰人之史、古、教、言、政、風俗、樂也。

## 參見
* 壯學

## 它典
* 暹羅社會科學院官址 
* 	朱大泰國學術中心 
* 	朱大泰國資訊中心 
* 伊利諾大泰學中心
攀牙灣

**攀牙灣**，海澳也，在泰王國安達曼海東北隅。方四十里。普吉、攀牙、甲米三府環其涯涘。

## 景
* 披披島 
* 詹士邦岩 
* 攀牙灣國家公園 
* 樂嬰灣 
* 漣沙岬
零零七島

**零零七島**，泰南攀牙灣之島也，今為國立公園。一九七四年，攝電影者取景焉，曰《零零七之金槍人》。眾遂奇之，因名於世。

## 它典
* 其景第一 
* 其景第二
壯學

夫**壯學**者，研習壯族之學也。考其史地、言語、政事、風俗、祀典，務求詳賅。

壯族居中國西南，口凡二千餘萬，於中華諸部，僅次於漢；布依、岱儂皆其近親。其史悠遠，文化獨異，然西元二十世紀初，未有專治之者。及至一九五〇年代，史家黃現璠始專力考勘，謂「族之存亡在於史，教本其根」，遂深究其原，撰《廣西僮族簡史》、《壯族通史》等。考證詳明，事必有徵。由是壯族之究，始立為專科。

黃氏倡導既先，繼之者眾。如黃增慶、韋慶穩、張一民、粟冠昌、李乾芬、黎國軸、黃偉城、周作秋、黃紹清、何龍群、何英德、覃德清等學者，皆承其緒而述之。至西元一九八〇年代以後，廣西學者廣立黌宇，編纂教本，壯學由是益昌。

壯學本民族學之一支。其初重史，考其事實、制度、地理；後及於文化，探其語言、民俗、藝術、宗教；兼及器物、方術。凡歷代起事之本末、族名遞變之原由，皆在考勘之列。

治壯學者，多尚實證，倡民族之平等。歷半世紀之衍變，論述日繁，治法益廣。今已旁採史學、民族、考古、計學、生理、人類、心理、醫學、群學、哲學、政理、地理、言語等諸科之法，蔚然成綜合之學，與藏學、蒙古學等並立，且漸傳於泰西矣。

## 參
* 壯族
* 泰學

## 據
*莫眷盛：壯學論 
*李富強主編：中國壯學 北京：民族出版社 二〇〇七年七月版

## 博觀
* 黃現璠：廣西僮族簡史 廣西人民出版社 一九五七年六月版
* 黃現璠等編著：壯族通史 廣西民族出版社 一九八八年十一月版
* 張元生：壯族人民的文化遺產——方塊壯字 《中國民族古文字研究》 中國社會科學出版社 一九八四年版
* 林方：談利用古壯字研究廣西粵語方言 《民族語文》雜誌二零零四年三月版 
* 傑弗裡·巴羅編著：《壯族歷史與文化研究》
紅統群島

**紅統群島**，在泰國灣，屬泰王國素叻他尼府。計有島四十二，陸地八里有奇，合海方二十里有餘。轄地劃為泰王國國立公園。

## 景
* 乞人島 
* 暮神島 
* 母之島 
* 日本礁石

## 它典
* 泰王國國家公園守護局官址

* 泰王國國家公園徒步者資訊
泰國灣

**泰國灣**，故稱**暹羅灣**，泰王國南之海灣也，東南隅通南中國海，泰、柬、越瀕其北，大馬鄰其西。方可一千一百三十有一許里。
克里希那穆提

**基督·克里希那穆提**（英文曰：Jiddu Krishnamurti），印度哲人也，一八九五年生。世為婆羅門，其為第七子。年十四，通神學會奉之為「世師」。遂修道，大成，別樹一格。佛教徒以為中觀之導師，印度教徒以為覺者，神智學者以為禪師。

畢生誨人不倦，論道四方。著訴六十餘冊，今悉譯為四十七國之文。一九八六年卒于美國加州，年九十二。

## 生平

### 早年
克氏生于婆羅門之家。舉家素食，雖蛋亦不可。又以英國人為魔鬼，凡經鬼魅之影所覆者，皆棄之。父母乃近親，子女八，一夭。父業英國殖民政府。

年幼，無心向學，體弱而好幻。其師鄙之，常施毒打。父亦如是。然克氏處之泰然，寵辱不驚。

年十四，與弟尼亞嬉于沙灘。遇通神學會之主席賴德拜特，賴德拜特觀之是童，靈光異常，毫無私念。欲送之英國，潛心修道。父欣然允之。

### 悟道
一九二二年八月，克氏卒顯神通。十七日至二十日，痛苦不堪，人皆不知所措。克氏時而出神，時而抱怨，時而死寂。似有異物緣脊而上升。后頸與頭頂劇痛不已，唯有受命。二十日晚，靜坐胡椒樹下，覺靈魂出體，漂浮于樹。當是時，一明星忽現于穹。克氏既驚且靜，以為佛陀之召喚，又頓覺人間之真愛。自是，乃生信心。

### 決裂
一九二五年十一月，弟亡。悲痛欲絕，夢寐思服，不能以已。半月後，乃復歸于靜，顏色煥發，神采安詳，似未嘗經此大劫。人奇之，答曰：我所願者，唯世人遠悲苦而已。

一九二九年的八月，克氏撤「世界明星社」，又退其捐款。誓言雖一無所有，亦不結社。所為者何？曰：道者，非人之所有，亦非社之所有，必自悟然後可得。倘非自悟，而住于相，則貪、嗔、癡、慢生矣。

已而又悟古今之道：今日之人心，乃受經驗之驅策；今朝之自我，乃為往昔之投影。自是，修道大成，始為「世界導師」。

### 壯年
一九三九年，二戰爆發，已而戰火紛飛，殺戮不已。克氏上下求索，欲導人離仇恨而修菩提心。亦訴亦著，常以要言引人入妙境。
其間，交赫胥黎、嘉寶、卓別林、亨利·米勒、戴維·博姆諸名士。

## 理論

### 教誨
欲善其邦，必也革民之所思。使知己之鄙，而奉天敬神。欲除己身之鄙，則必先盡釋其懷。以虛懷若谷，有容乃大也哉。

### 論教育
克氏興學頗多，于全球各地皆有。其論教育之旨如下：
* 博愛：無宗教、國界、人種之偏見。
* 天人和諧：人不敬天，亂必生。唯教育與交流能達和諧。
* 宗教精神：獨而不孤。宜法于人，宜法于物。

## 它典
### 克氏基金會
* 克氏環球會館  
* 美國克氏基金會
* 印度克氏基金會
* 英國克氏基金會
* 拉美克氏基金會
* 印度克氏基金會研習中心 

### 相關
* 克氏著訴。  
* 早期論道 - 一九二八年之講演。
* 解散通神學會 - 一九二九年之講演。
* 教育指要 - 一九八零年之著訴。
* 戴維·博姆與克氏其一 
* 戴維·博姆與克氏其二   
* 戴維·博姆與克氏其三  
* 克氏與教育  
* 論克氏 
* 克氏事務 
* 那穆提和世界危機
閣帕岸島

**閣帕岸島**在，暹邏灣東南。方可廿六許里，屬泰王國素叻他尼府，南鄰蘇美島，北望龜島，素以滿月派對名世。

## 景
* 滿月派對 
* 漣沙灘 
* 金沙向陽沙灘 

## 博觀
* 蘇梅島旅游資訊--閣帕岸島
* 閣帕岸島旅游資訊
* 閣帕岸島資訊網
* 滿月派對資訊
* 閣帕岸島介紹
福建省

**福建省**，古之**越**地，略稱**閩**，屬華南，治福州。

地處赤縣東南，依山傍海。東隔海峽望台灣，西屹武夷山界江西，北鄰浙江，南接廣東。海岸曲折，島嶼眾多。岸線之長，神州居次。境內十九為山，素有「八山一水一分田」之稱。

有港泉州，興於唐，盛於宋，元極繁盛，沿海商港無一能及，海上絲路始焉，以東方第一大港聞名於世。歷元末波斯戍兵之亂，明代倭患、海禁，泉州市舶司北遷福州，由盛轉衰，風光不再。

## 政區
轄副省級城市廈門，地級市福州、莆田、泉州、漳州、龍巖、三明、南平、寧德。有平潭綜合實驗區，直隸於省也。
## 中華民國福建省
閩地今以時局故，分屬二政。中華人民共和國轄其大部；中華民國所轄，惟金、馬二縣，皆海島也，治在金門。

## 博覽
* 中華人民共和國福建省人民政府
* 中華民國福建省政府 

## 兼查
* 中華民國福建省

分類:中華人民共和國諸省
南海

**南海**，亦名**南中國海**，位中國之南。溟大物博，抱擁列嶼。然島礁所屬及其水域劃界，亞洲諸鄰國多持異議，致各據一方，迄未有定論也。

計其大小，當世第三，僅次珊瑚海與阿拉伯海。方可三千七百四十有一許里。水均深千二百米，至深者五千六百餘米。 

瀕斯海者，計有十國：曰中華人民共和國、曰中華民國、曰菲律賓、曰馬來西亞、曰汶萊、曰印度尼西亞、曰新加坡、曰泰國、曰柬埔寨、曰越南。

## 博觀

* 南中國海資料庫
* 南中國海海盜難報告
* 聯合國南中國海環保署報告 
* 南中國海之聲
馬達納帕利

馬達納帕利（英文:Madanapalle或Madanapalli）者，印度安得拉邦西南之城也，因處高原，景美氣爽，海拔千餘米。達瑪瓦南-芭卡拉鐵路（Dharmavaram-Pakala Railway）貫之。口十餘萬，今多有退休者遷至，安居于此。

## 景
* 蒂如帕第神廟（Tirupati Temple）

## 賢
* 哲人克里希那穆提

## 名校
* 貝桑特證道學院（Annie Besant Theosophical College），文學泰斗泰戈爾 （Rabindranath Tagore）嘗講學與作印度國歌於此。
卡金納答

**卡金納答**（英語：**Kakinada**），印度安得拉邦東戈答瓦利縣之城也，前號《**馬達拉斯第二**》。加拿大教士嘗傳於此，乃號《**高加拿大**》（Co Canada），後易今名。口八十餘萬，縣令薩羅迦。鄰深水港，今為印東經濟特區，資訊業興。  

## 機品
* 甜品卡金納答卡迦（**kakinada kaja**）

## 它典
*  卡金納答資訊網 
* Falling Rain Genomics, Inc - 卡金納答
連江縣

**連江縣**在中國福建省，內擁岑巒，南據閩江，東薄臺海。洎中原易鼎，蔣氏播臺，連江兩分。共和國連江縣治鳳城，民國則南竿。

## 區劃

西岸，即中華人民共和國連江縣，所轄計有十六鎮、七鄉。鎮：鳳城鎮、馬鼻鎮、丹陽鎮、東岱鎮、東湖鎮、官坂鎮、敖江鎮、浦口鎮、透堡鎮、黃岐鎮、曉沃鎮、筱埕鎮、琯頭鎮、坑園鎮、苔籙鎮、長龍鎮。鄉：安凱鄉、潘渡鄉、蓼沿鄉、下宮鄉、江南鄉、馬祖鄉、小滄畲族鄉。

馬祖者，實爲中華民國連江縣領，下轄四鄉：南竿鄉、北竿鄉、莒光鄉、東引鄉；中華人民共和國之治所不及也。

## 引據

## 它典
*中華人民共和國連江縣人民政府
民之旨

**民之旨**，印度之國歌也。由泰戈爾屬詞、拉曼·辛格作曲，成於西元一九一一年，一九四八年印度去英而立，翌年立為國歌。

## 譯詞
（此非官譯）
偉哉七族之地，眾心無負此名。
蕩溫、喜之崇麓，
滋甲、恆之淨潔。
萬眾齊詠是名，
祈享國之勝榮。
子之手，導萬民，離茹苦。
天竺國之勝數，
當永延之萬代。

## 注

## 據


## 博觀
* 印度制憲大會文獻第十二卷，始於一九五○年一月二十四日
* 印度國歌演唱  
* 《人民之意志》曲調 
* 印度國歌音樂錄影帶 (**You-Tube**)

分類:印度歌曲
索契

**索契**（俄語：Сочи，格魯吉亞語：**სოჭი**），俄羅斯之勝地也，鄰格魯吉亞，瀕黑海，冬暖夏涼，泰西人好至此遊玩，口三十餘萬。距克拉斯諾達爾約三百公里。

## 名人
* 尼古拉·奥斯特洛夫斯基，嘗撰《鋼鐵是怎樣練成的》。
* 網球國手耶夫根尼·卡費尼科夫

## 景
* 奥斯特洛夫斯基故居博物館
* 二〇一四年冬季奧林匹克運動會之地

## 史

## 它典
* 索契官府
* 二〇一四年冬季奧林匹克運動會官址
段部

**段部**，東鮮卑之部也。其地在遼西，近於慕容部、宇文部。乃東鮮卑至彊部也。以部號為氏。

初，段日陸眷為烏丸大庫辱官之奴。烏丸諸部會，獨庫辱官無唾壺，日陸眷乃以口承之，拜西天曰：「願使主君之智慧祿相盡移入我腹中。」後漁陽大飢，庫辱官以日陸眷壯，命北之遼西。日陸眷募集流民，卒成一部。

二傳至段務目塵，時八王相爭，太安二年，幽州刺史王浚以天下將亂，欲結好於胡部。乃以女妻務目塵，表務目塵為遼西公，食遼西郡，都令支。永嘉四年晉封大單于。時段部據有遼西之地，而臣於晉。其所統三萬餘家，控絃上馬四五萬騎。

其時并州刺史劉琨盟於索頭部，素不和於浚。石勒圖之，敗務目塵子就六眷。段部遂附於趙。

段護遼時，屢侵慕容部及趙地，建武五年為所攻滅。護遼弟鬱蘭俘於趙。九年許鬱蘭率舊部守令支。鬱蘭卒，子龕繼之。青龍元年石閔亂趙，龕乃稱齊王於廣固，後降晉，仍封齊公，領青州之地，復彊。永和十二年亡於燕，龕及其部為燕所殺。

有支族，遼西公末波子勤，永興三年率羯胡萬餘部，稱趙帝於繹幕。燕將慕容霸既抵，勤降。光壽三年為燕所殺，段部自此無復南面。

段部長名，晉書、魏書、資治通鑑各有異，此從魏書名。

## 段部世系

*段日陸眷　晉書作段就陸眷
*段乞珍
*段務目塵　晉書作段務勿塵
*段就六眷　晉書作段疾陸眷
*段涉復辰
*段末波　晉書作段末杯、通鑑作段末柸
*段牙
*段護遼　晉書作段遼
*段鬱蘭　晉書作段蘭
*段龕　稱齊王，降晉，封齊公，亡於燕
*段勤　稱趙帝，旋為燕亡
奧海鎮

**奧海鎮**（英文：**Ojai**，印第安語本意「月亮谷」），處美國加利福尼亞州溫杜拉縣，南洛杉磯一百有一十公里，方十一點五公里，口八千餘，西部電影取景於斯者，不計其數。

## 景
* 西班牙街；
* 奧海老客棧，迄今百有三十年矣。

## 賢
* 印度哲人基督·克里希那穆提（Jiddu Krishnamurti）一九八六年卒于此。
* 美國作家拜倫·凱蒂（Byron Katie）
* 電影女伶裘恩·愛莉森（June Allyson）
* 曲匠馬切爾·德曼齊亞利（Marcelle de Manziarly）

## 它典

* 奧海鎮官府 
* 奧海景觀（一） 
* 奧海景觀（二）
* 奧海公園景觀 
* 奧海鎮電影節  
* 奧海鎮詩歌節  
* 奧海滾石音樂節
天涯海角

**天涯海角**，處中國海南省，去三亞市之西二十四公里。多奇石，古今文人多即景揮毫。新婚者亦多盟誓於此，曰「白頭到老，永志不變」耳。

## 景
* 日月石 
* 天涯石
* 南天一柱

## 它典
*海南省政府旅游網  
* 天涯海角旅游景點介紹 
* 海南省政府旅游資訊  
* 海南特色旅游資訊
金孟加拉

**金孟加拉** （孟加拉語：****，Amar Shonar Bangla），詩歌也，印度詩人泰戈爾所書，成於一九零六年，勉國人同心同德，莫之分也。

一九七二年孟加拉立國，旋立為國歌。
色情男女

**色情男女**者，一九九六年之香港影戲也，言粵語，陳優伶之瑣事。公映時，評論不絕。

## 導
*爾冬陞

## 伶
*張國榮
*莫文蔚
*舒淇
*黃秋生

## 它典
* 國際電影資料庫存檔 

分類:香港影戲
崇海大橋

**崇海長江公路大橋**，處江蘇海門市之東，跨一千八百米。今在建，連上海及崇明、江蘇海門，因而為名。

其上設高速道，北接通啟高速道、揚啟高速道，以通蘇中、北，南連滬崇蘇道，以達浦東及大小洋山港。

## 它典
*海門縣官府介紹
椰蟹

**椰蟹** （學名：*Birgus latro*），海蟹也，蜇居蟹為其近親。螯銳利，能破椰殼。常舍暖海島，東台灣多有，亦食龜卵、果仁、枝葉、爬蟲等。

## 分類

* 界：動物界 Animalia
* 門：節肢動物 Arthropoda
* 綱：甲殼綱 Crustacea
* 目：十足目 Malacostraca
* 亞目：蟹目 Decapoda
* 下目：歪尾下目 Anomura
* 科：陸寄居蟹科 Coenobitidae
* 屬：椰蟹屬 Birgus
* 種：椰蟹 Birgus latro

## 它典
* 全訊  
* 椰蟹電影  
* 《蟹族雜誌》  

分類:節肢動物門
蓬金鐵

**蓬金鐵**，原名**馬拉·西多拔**，泰王國巴蜀華欣人也，一九三五年二月十二日生。幼習武於曼谷隆賓尼道場，年十九，當泰國拳擊冠軍，一九六〇年年二十有五，世界次輕量級拳擊冠軍。乃戰日本原田政彥，三挫而不餒，卒勝。

後設館授藝，一九八二年歿於曼谷，年四十七。其故里有「蓬金鐵園」，內立碑，以勵後人。

## 它典

* 世界拳手冠軍榜  
* 拳戰片段（一）   
* 拳戰片段（二）   
* 拳手資料
長島區

**長島區**（泰文：**เกาะยาว**），泰南攀牙府之區也，處攀牙灣，初人稀，一九〇三年始置次區，一九八八年升為大區，轄大、小長島及他島二十餘。今其上已通公路，亦有渡船往復布吉與攀牙城耳。
{|
|- valign=top
||

## 它典
* 長島區公署
崇明區

**崇明區**屬上海市。治崇明島城橋鎮，兼轄長興、橫沙諸島。方千又四百一十一公里，口六十萬有餘，其上可務農。

崇明東灘有澤，濕地國際向重之。今營崇海大橋，以通上海江北。

## 沿革

唐武德元年，江口有洲二出，名東沙西沙。萬歲通天元年始有人居。神龍元年置崇明鎮於西沙。崇者高也，明者澄也，因以為名。元置州，明改縣。明季，二洲始連為一，時屬南直隸，清改屬江蘇省。西元一九五八年改屬上海市，二〇〇五年，長興、橫沙二島改隸崇明，二〇一六年改崇明區。

## 政區

崇明縣下轄十六鎮、二鄉：

鎮曰城橋、堡鎮、廟鎮、中興、新河、三星、向化、綠華、建設、陳家、豎新、港西、港沿、東平、新海、長興；鄉曰新村、橫沙。

## 博觀
* 崇明縣府   
* 崇明旅遊  
分類:上海市區劃
崇明島

**崇明島**位長江口中，號「長江門戶、東海瀛洲」。其東東海，西長江，島間江中分南、北水道。方千有二百二十五公里，東西八十公里，南北十五公里，於中華第三大。島上平廣無山，高處四米有二十。島以沖積成，於世首大。

初，唐武德元年，江口有洲二出，名東沙西沙。萬歲通天元年始有人居。神龍元年置崇明鎮於西沙。崇者高也，明者澄也，因以為名。明季，二洲始連為一，時屬南直隸，清改屬江蘇省。一九五八年改屬上海市，仍為縣至今。今島之大部屬上海市崇明縣，小部屬江蘇省。

崇明島水土明淨，利於漁農，物產豐美。出淡水河蟹、面丈魚、鳳尾魚、刀魚、甜蘆粟、包瓜、鰻魚、對蝦、白山羊、金瓜、甜蘆粟、蘆筍、食用菌、崇明大白菜等。

有候鳥棲於崇明之灘。要者丹頂鶴。島之東有澤，濕地國際向重之，為地質公園。

## 它典
* 崇明旅游  
* 崇明縣府
吳大帝謝夫人

**吳大帝謝夫人**，漢會稽山陰人也。父**煚**，為尚書郎、徐令。有弟承。

初，吳氏為大帝聘謝氏以為妃，愛幸有寵。後權納姑孫徐氏，欲令謝氏下之，謝氏不肯，由是失志。早卒。

## 家屬

* 父 謝煚
* 夫 吳大帝

## 據

* 《三國志·吳書·妃嬪傳》
謝承

**謝承**，後漢會稽山陰人，吳大帝謝夫人弟也。拜五官郎中，稍遷長沙東部都尉、武陵太守。撰《後漢書》百三十卷。

## 家屬

*父 煚

## 據

*《三國志·吳書·妃嬪傳》
湖北省

**湖北省**，中國之行省也，簡曰**鄂**，首府（亦稱省會）乃最大市邑武漢。處長江中游，洞庭之北，因以為名。初為楚地，漢隸諸荊州，宋為湖北路，清置湖北省。方十八萬平方公里，口六千萬。三峽工程亦築於湖北宜昌。鄂乃漢地，亦有土家族、苗族。
## 地
是省處長江中游，洞庭之北，北臨豫陝，西之重慶，南及湘贛，東瀕皖地，方十八萬公里有奇，四川、北京、上海皆可達，為中國四方水陸通衢。

地呈西高東低之勢，江漢平原居其中。西有武當、大巴、京、巫諸山，神農頂為華中高峰之至，立三千一百零五米。大別山據東北，分鄂、皖、豫。東南之幕府，為鄂贛之界。三峽亦處其西。神農架山深林密，嘗聞「野人」出沒其間，世人奇之。武漢之暑亦舉國聞名。

長江於三峽入其境，漢水自東北與江匯於武漢。是地湖泊甚眾，乃得名「千湖之省」。「南水北調」中線之源丹江口座西北漢水之上。

武漢、襄樊、宜昌、荊州為大邑也。
## 史
是地為楚於春秋戰國之時。至漢一統，分天下諸州，隸於荊州。後南北二分，互爭此地，至隋、唐乃一，隸鄂州，故今略稱「鄂」。宋定中原，乃置荊湖北路焉，簡為湖北路，乃得今名。明同瀟湘之地共「湖廣」。清康熙朝間，湖廣分治，得洞庭以北為湖北，乃得今域。宣統三年，辛亥革命始於武漢武昌耳。
## 經濟
省都武漢，華中重邑，爲經濟中心，故爲副省級市，享大幅權限。二〇一一年，生產總額達二萬四千六百六十八又四九億元，居全國第九。
## 民族
省西有恩施，爲土家族、苗族自治州。亦有回族、蒙古族。
## 域

湖北者，轄地級市十二（中有副省級市一）、自治州一。下市轄區卅五、縣級市廿四（中有直管市三）、縣卅七、自治縣二、林區一。
* 副省級市
** 武漢市：江岸區、武昌區、江漢區、礄口區、漢陽區、青山區、洪山區、東西湖區、漢南區、蔡甸區、江夏區、黃陂區、新洲區 
* 地級市
** 黃石市：黃石港區、西塞山區、下陸區、鐵山區、大冶市、陽新縣 
** 十堰市：張灣區、茅箭區、丹江口市、鄖縣、竹山縣、房縣、鄖西縣、竹溪縣 
** 荊州市：沙市區、荊州區、洪湖市、石首市、松滋市、監利縣、公安縣、江陵縣 
** 宜昌市：西陵區、伍家崗區、點軍區、猇亭區、夷陵區、宜都市、當陽市、枝江市、秭歸縣、遠安縣、興山縣、五峰土家族自治縣、長陽土家族自治縣 
** 襄陽市：襄城區、樊城區、襄陽區、老河口市、棗陽市、宜城市、南漳縣、谷城縣、保康縣 
** 鄂州市：鄂城區、華容區、梁子湖區 
** 荊門市：東寶區、掇刀區、鐘祥市、京山縣、沙洋縣
** 孝感市：孝南區、應城市、安陸市、漢川市、雲夢縣、大悟縣、孝昌縣
** 黃岡市：黃州區、麻城市、武穴市、紅安縣、羅田縣、浠水縣、蘄春縣、黃梅縣、英山縣、團風縣 
** 咸寧市：咸安區、赤壁市、嘉魚縣、通山縣、崇陽縣、通城縣
** 隨州市：曾都區、廣水市 
*自治州
** 恩施土家族苗族自治州： 恩施市、利川市、建始縣、來鳳縣、巴東縣、鶴峰縣、宣恩縣、咸豐縣 
* 省直轄縣級地方： 仙桃市、天門市、潛江市、神農架林區
## 敎育
*武漢大學
*武漢理工大學
*武漢科技大學
*武漢工程大學
*中國地質大學
*中南民族大學
*華中科技大學
## 觀光
*武當山（世界遺產）
*長江三峽
*神農架
## 據

* 《中國地圖冊》。中國地圖出版社。二〇〇五年。ISBN 7-5031-2150-5。
* 《新世紀中國地圖冊》。中國地圖出版社。二〇〇一年。ISBN 7-5031-2258-7。
* 《湖北省地圖冊》。中國地圖出版社。二〇〇五年。ISBN 7-5031-2936-0。
* 《湖北省地圖冊》。湖北省地圖院著。山東省地圖出版社。一九九八年。ISBN 7-80532-271-6。


## 它典
* 湖北省府 

分類:中華人民共和國諸省
複數

**複數**者，虛實相合之數也。夫實數者，數軸以示，次序自明。若夫**虛數**，負數方根耳。虛實相合，記曰「z=a+bi」，此複數也（其中a曰「實部」，b曰「虛部」，皆實數也；i=\sqrt{-1}者虛元也）。聚以成集，記曰「複數域」（\mathbb{C}）。

## 算

問曰：三實四虛（記曰「3+4i」）者何？

答曰：立一平面，横實縱虛，曰複平面。上有一點（「z」），横三縱四，即數三實四虛也。以極坐標視之，徑五，角千分之九百二十七弧，謂模五，幅角千分之九百二十七（記曰「5e^{i0.927}」）。模，亦曰絕對值（記曰「|z|」）。

又曰：虛負之同乎角負之，曰軛（記曰「\bar{z}=a-bi=re^{i(-\theta)}」）。

欲求模：先合虛實之方，復開方之（記曰「|z|=r=\sqrt{a^2+b^2}」）（勾股定理，取z至原心(0,0)之距）。

求幅角：虛除實，求正切之逆（記曰「\theta=\arctan \left(\frac{b}{a}\right)」）。

複數之四則，算之有法。

欲求和、差：虛實二部，各相加減，得數自明（記曰「(a \pm bi)+(c \pm di)=(a \pm c)+(b \pm d)i」）。

欲求積：實乘實，減虛乘虛，餘為實，虛實互乘，和為虛（記曰「(a+bi)(c+di)=(ac-bd)+(ad+bc)i」）。或模相乘為模，角相加為角（記曰「(r_1e^{i\theta_1})(r_2e^{i\theta_2})=(r_1r_2)e^{i(\theta_1+\theta_2)}」）。

是以乘負一開方，同乎逆時轉一直角耳！

數軛相乘，為模之方耳（記曰「z\bar{z}=|z|^2」）。故倒數為模之方除軛（記曰「z^{-1}=\frac{\bar{z}}{|z|^2}」）。

欲求商：模相除為模，角相減為角（記曰「\frac{r_1e^{i\theta_1}}{r_2e^{i\theta_2}}=(\frac{r_1}{r_2})e^{i(\theta_1-\theta_2)}」）。有模軛求商法，被除者乘除者之倒數也（記曰「\frac{z_1}{z_2}=z_1z_2^{-1}=\frac{z_1\overline{z_2}}{|z_2|^2}）」。

## 史
虛數之事，蓋自三次方程之解始。三次方程，當何以解？自古以來，殆無善法。疇人卡爾達諾知其解，然中有一弊，莫之能明。即其解本當為實，然以之算，卻得負數開方，然負數豈有方根耶？

此事犖繞疇人良久，然雖惑而無有違者。已而百年，笛卡兒方有異議，其病之曰：「負數之根，有若虛幻，非實數耳。」遂有虛數、實數之名。高斯立**複平面**之說，謂虛實二軸相垂得複平面，以其上任一點示一複數，一一相應，無所缺漏。由是無復惑耳。

## 性

複數之集，乃域之屬矣。

複數域，乃實數域加元方為負一（「x^2=-1」）之偽解，故為實數域之代數引伸。有代數基本定理云：「複多項式，必有複數解。」，故複數域者，實數域之代數閉包也。

複數者，可以代數數之柯西序列定義之。故複數域乃代數數域之拓撲閉包也。

## 注
巴拉頓湖

**巴拉頓湖**（匈牙利文：**Balaton**），位西匈牙利，國中至大湖也，號**匈牙利之海**。

地處高原，常年如春，水自扎拉河（Zala）入，道蕭運河（Sió）水出，東西七十七公里，南北十公里餘，方五百九十二公里，湖水淺清，至深十二點二米。夏溫，冬凝。

## 它典
* 巴拉頓湖旅游局  
* 匈牙利網旅游資訊 

* 精美像冊一 

* 	世界湖泊資料庫
武漢天河國際機場

**武漢天河國際機場**，乃華中機場之最，一九九五年竣，處漢口之郊，黃陂之域，北武漢市二十六公里，今有高速公路之市。

## 參
* 武漢

## 它典
*武漢機場官址
*《世界機場網》技術資訊
徐矯

**徐矯**者，後漢吳郡富春人，徐夫人兄也。

父琨卒，嗣**廣德侯**。助討山越，拜偏將軍，先夫人卒。無子，弟祚襲爵。

#### 家屬

*祖父 真
*父 琨
*妹 徐夫人
*弟 祚
*妹夫 吳大帝

## 據

*《三國志·吳書·妃嬪傳》
徐祚

**徐祚**者，後漢吳郡富春人，徐夫人弟也。

兄矯卒，嗣爵**廣德侯**。以戰功至蕪湖督、平魏將軍。

#### 家屬

*祖父 真
*父 琨
*兄 矯
*姐 徐夫人
*嫂 吳大帝

## 據

*《三國志·吳書·妃嬪傳》
鳳凰

**鳳凰**，一作**鵬皇**，神鳥也，亦稱朱鳥、丹鳥、火鳥、鵾雞、不死鳥、火之鳥、長生鳥、火烈鳥。**鳳**者雄，**凰**者雌。鳳凰齊飛，吉祥之兆也。 

## 形態
按《爾雅·釋鳥》郭璞註：「雞頭、燕頷、蛇頸、龜背、魚尾、五彩色，高六尺許」。「出于東方君子之國，翺翔四海之外，過昆倫，飲砥柱，濯羽弱水，莫宿風穴，見則天下安甯。」。
身被字紋，《山海經·圖贊》：「首文曰德，翼文曰順，背文曰義，腹文曰信，膺文曰仁。」

## 鳳鳴
鳳凰雄鳴曰即即，雌鳴曰足足，雌雄和鳴曰鏘鏘。鳳鳴如簫笙，音如鍾鼓。

## 原本
按寧夏大學馮玉濤考證，鳳凰維孔雀。孔，大也。孔雀即大雀，飛禽之最大者也。先民崇拜孔雀，焉乃以爲神，爲司鳳之王，鳳王是也。孔雀見於滇，幹欄建築之鄉，而水稻所自也。

## 典故
*梧桐棲鳳 
*得鳳之象 
*鳳求凰
*鳳還巢 
*鳳鳴鏗鏘
*百鳥朝鳳
*鳳鳴岐山
*鳳凰涅槃
*鳳毛麟角
*鳳凰來儀
*吹簫引鳳

## 引據
吳大帝徐夫人

**吳大帝徐夫人**，漢吳郡富春人也。

祖父真與孫堅相親，堅以妹妻真，生琨，琨生夫人。

初適同郡陸尚。尚卒，為討虜將軍在吳，聘以為妃，使母養子登。後權遷移，以夫人妒忌，廢處吳。

積十餘年，權為吳王及即尊號，登為太子，群臣請立夫人為后，帝意在步氏，不許。以疾卒。

#### 家屬

* 祖父 真
* 父 琨
* 兄 矯
* 弟 祚
* 夫 吳大帝

## 據

* 《三國志·吳書·妃嬪傳》
泰王國歌

今泰王國有國歌二，一曰《**泰王國歌**》，一曰《**頌聖歌**》。

珍杜里揚尊師（Phra Jenduriyang）作曲於一九三二年，是年王國兵變，行君主立憲，遂立為國歌。一九三九年「**[[暹羅]]**」易名「**泰王國**」，巒‧沙叻努上尉（Luang Saranuprapan）乃譜新詞，勵國人奮勇作戰，保家衛國。旋獲準為官詞至今。

日晨八時正與午後六時正，舉國之公園、學校、電臺皆奏《泰王國歌》，每臨體育大賽亦奏之，無有例外。聞者無論國籍，悉當除冠肅立，面國旗以示敬。
 
## 譯詞
 
（非官方譯本）
:吾泰之民，血肉相連，
:泰之寸土，民泰必衛，歷來無異，
:同德同心，弗怠弗懈，
:平和安寧，國人所愛，
:倘有戰事，吾等無懼。
:獨立主權，誓死捍衛，
:為國作戰，蹀血不惜，
:以驕以勝，獻之祖國，
:（泰王國）萬歲!

## 參
* 《頌聖歌》

## 它典
* 《泰王國歌》官方網站  
* 標準泰文歌詞  
* 英文歌詞解說  

*《泰王國歌》詠唱  (**MP3**)
*《泰王國歌》演奏  (**MP3**)

分類:泰國歌曲
懿德天皇

**懿德天皇**，安寧天皇次子也。母后渟名底仲媛命。安寧天皇十一年正月，立為皇太子。三十八年十二月，安寧崩。翌年二月，即位，為四世。

## 事紀
安寧天皇元年九月，立渟名底仲媛命為皇太后。

明年正月，遷都於輕，是謂曲峽宮。二月，立天豐津媛命為皇后，生觀松彥香殖稻及武石彥奇友背命。

二十二年二月，立觀松彥香殖稻為皇太子。

三十四年九月初，不豫。

三十四年九月八日，崩。年七十七。

## 另見
* 欠史八代

## 註


## 據
* 日本書紀　欠史八代紀 
* 日本國史略　欠史八代紀 
* 先代舊事本紀　天皇本紀
徐琨

**漢廣德侯徐琨**，漢吳郡富春人也。

父真，與孫堅相親，堅以妹妻真，生琨。

琨少仕州郡，漢末擾亂，去吏。

隨堅征伐有功，拜偏將軍。堅薨，隨孫策討樊能、于糜等於橫江，擊張英於當利口。而船少，欲駐軍更求。琨母時在軍中，謂琨曰：「恐州家多發水軍來逆人，則不利矣，如何可駐邪？宜伐蘆葦以為泭，佐船渡軍。」琨言之與策，策即行之。眾悉俱濟，遂破英，擊走笮融、劉繇，事業克定。策表琨領丹楊太守，會吳景委廣陵來東，復為丹楊守。琨以督軍中郎將領兵，從破廬江太守李術，封**廣德侯**，遷平虜將軍。從討黃祖，中流矢卒。

琨生徐夫人，聘孫權以為妃。

## 家屬

*舅 孫堅
*父 真
*子 矯
*子 祚
*女 徐夫人
*婿 孫權

## 據

*《三國志·吳書·妃嬪傳》
花崗岩島

**花崗岩島**，南澳大利亞州之島也，瀕維克多港。

本無民，今築有客館。四時仙企鵝常集于此，故遊人樂往，絡繹不絕。

欲登是島，可從棧道，或以步行，或以有軌馬車。  

## 參
* 富勞里友半島

## 它典
*花崗岩島廣角鏡   
*南澳自然保護局官址 

分類:澳大利亞地理志
大英百科

**大英百科**者，百科全書也。主纂者十九，而所與博士，計有四千耳。所收廣博，有識之士，多欲閱之。一七六八年，始成於愛丁堡，爾後屢新之，迄今十有五版耳。數百年間，莫之能敵，天下言百科者，必先大英，故得利甚豐。然近世十數年，互聯網興，微軟百科、維基大典繼起，索文益便，所費益微，大英相形見絀，亟圖革新，出光碟版，復置網上，以便眾人，然勝負未可知也。
吳大帝步夫人

**吳大帝步夫人**，諱**練師**，漢臨淮淮陰人也。與吳丞相騭同族。

漢末，其母攜步氏徙廬江。廬江為孫策所破，皆東渡江，以美麗得幸於孫權，寵冠後庭。權為王及即尊位，意欲以為后，而群臣議在徐氏，帝依違者十餘年，然宮內皆稱皇后，親戚上疏稱中宮。

及薨，臣下緣帝指，請追正名號，乃贈印綬，策命曰：「惟赤烏元年閏月戊子，皇帝曰：嗚呼皇后，惟後佐命，共承天地。虔恭夙夜，與朕均勞。內教修整，禮義不愆。寬容慈惠，有淑懿之德。民臣懸望，遠近歸心。朕以世難未夷，大統未一，緣後雅志，每懷謙損。是以於時未授名號，亦必謂後降年有永，永與朕躬對揚天休。不寤奄忽，大命近止。朕恨本意不早昭顯，傷後殂逝，不終天祿。愍悼之至，痛於厥心。今使使持節丞相奉策授號，配食先後。魂而有靈，嘉其寵榮。嗚呼哀哉！」葬蔣陵。

夫人生二女，長曰魯班，字大虎，前配周瑜子循，後配全琮。少曰魯育，字小虎，前配朱據，後配劉纂。

夫人性不妒忌，多所推近，故久見愛待。

## 家屬

*夫 吳太祖大皇帝
*女 班，前配周循，後配全琮
*女 育，前配朱據，後配劉纂

## 註




## 據

*《三國志·吳書·妃嬪傳》
孫魯育

**魯育**字**小虎**，孫氏，後漢吳郡富春人，吳主權步夫人次女也。與吳丞相騭同族。

先配朱據。據卒，配劉纂。

## 家屬

*父 吳太祖大皇帝
*母 步夫人
*姐 班
*夫 朱據
*繼夫 劉纂

## 據

*《三國志·吳書·妃嬪傳》
吳大懿皇后

**吳大懿皇后**，王氏，漢琅邪人也。

以選入宮，黃武中得幸，生孫和，寵次步氏。步氏薨，立和為太子，權將立夫人為后，而全公主素憎之，稍稍譖毀。及權寢疾，言有喜色，由是權深責怒，以憂死。和子皓立，追尊王氏曰**大懿皇后**，封王氏三弟皆列侯。

## 據

*《三國志·吳書·妃嬪傳》
吳敬懷皇后

**吳敬懷皇后**，王氏，漢南陽人也。

以選入宮，嘉禾中得幸，生吳景帝。及和為太子，和母王夫人貴重，諸姬有寵者，皆出居外。王氏出公安，卒，因葬焉。

景帝即位，遣使追尊曰**敬懷皇后**，改葬敬陵。王氏無後，封同母弟文雍為亭侯。

## 據

*《三國志·吳書·妃嬪傳》
吳大帝潘夫人

**大帝潘皇后**，諱**淑**，會稽句章人也。

父為吏，坐法死。潘氏與姊俱輸織室。后容媚，大帝見而异之。使召充後宮，拜后為夫人，有寵。未幾，夢有以龍頭授己者，己以蔽膝受之，遂生皇子亮，帝愛之。

赤烏十三年，亮立為太子，請出嫁潘氏之姊，帝許之。太元元年夏五月，拜夫人為皇后，大赦，改年太元。性險妒，自始至卒，譖害袁夫人等甚眾。帝不豫，後使問中書令孫弘呂后故事。

神鳳二年春二月，侍疾疲勞，因以羸疾，諸宮人伺其臥床，共縊殺之，托言中惡。後事泄，坐死者六七人。帝尋薨，合葬蔣陵。

又《拾遺記》曰：「夫人容態少儔，為絕色。同幽者百餘人，謂夫人為神女，敬而遠之。有司聞於主，使圖其容貌。夫人憂戚不食，减瘦改形。工人寫其真狀以進，主見而喜悅，以虎魄如意撫按即折。嗟曰：『此神女也，愁貌尚能惑人，况在歡樂！』乃命雕輪就織室，納於後宮，果以姿色見寵。每以夫人遊之臺，志意幸愜，既盡酣醉，唾於玉壺中，使侍婢瀉於台下，得，即掛石榴枝上，因其處起臺，名曰。時有諫者雲：『今、爭雄，之名，將為妖矣！』帝乃翻其名曰。又與夫人遊，得大魚。帝大喜，夫人曰：『昔聞泣魚，今乃為喜，有喜必憂，以為深戒！』至於末年，漸相譖毀，稍見離退。時人謂『夫人知幾其神』。」

## 族譜

## 據
譚紹

**譚紹**者，廬陵人，吳大帝潘夫人姊婿也。

會稽王即尊位，以紹為騎都尉，授兵。亮廢，送紹與家屬本部廬陵。

## 據

*《三國志·吳書·妃嬪傳》
龍掛

**龍掛**者，風捲殘雲也，其勢如龍，因以為名，俗謂之**龍捲風**。

蓋積雨雲合地而成，行疾而遠。風之所向，飛沙走礫，盤旋如斗。舉世七大洲，除南極洲外，皆有所見。

## 備考
*扶搖
漢孝和皇帝

**漢孝和皇帝**諱**肇**，肅宗四子也，母梁貴人，建初四年生。

肅宗早崩，肇以太子嗣，年僅十歲。竇太后臨朝，以弟竇憲為大將軍。憲擅政害義，竇氏有罪，太后護之，帝日恨之。永元三年，憲大破北匈奴，以功高圖帝位，帝覺之。永元四年六月廿三，帝以中常侍加鉤盾令鄭眾計殺憲。時憲與鄧疊班師還都，帝詔大鴻臚持節親迎於郊，縞賞三軍。憲入城，帝命諸將屯衛南北宮，捕憲黨，下獄誅。收憲大將軍印，改封冠軍侯，命就國，令其自殺。班固附憲，死獄中，《漢書》未成，乃命曹大家、馬續完之。

竇氏既亡，眾功居首，晉大長秋，封剿鄉侯。帝以眾一心王室，不事豪黨，信用之，眾始擅國政。

十二年，說文解字成，未獻。

十七年，蔡倫獻紙。元興元年十二月廿二帝崩，葬慎陵。鄧皇后立次子隆為皇帝。

帝生子多早夭，以左右害之，故隆養於民間。長子勝有痼疾，不立。嘗立廟號穆宗，**初平**間除。

## 家屬

*父 漢肅宗孝章皇帝
*母 梁貴人
*養母 漢章德皇后
*妻 漢孝和陰皇后
*妻 漢和熹皇后
*後漢書不載母氏
**子 漢平原懷王 勝
**子 漢孝殤皇帝 隆
**女 漢脩武長公主 保
**女 漢共邑公主 成
**女 漢臨潁公主 利
**女 漢聞喜公主 興
**餘皆早夭，或隱於民間，不載。紀曰有十數。

分類:漢本紀
向日葵

**向日葵**，亦名**太陽花**，菊科植物也，傾葉向日，不令照其根。每年一花，莖長花大。

分類:向日葵屬
漢王國表

漢興，爵以二等。功高者王，次者徹侯，各有所領，拱衛帝都。高祖末年，立同姓王者九國，獨長沙異姓，功臣侯者百餘。此表列漢元年以降諸王國，至於魏氏代漢，凡四百五十年。

## 韓
*韓王信 漢二年封韓信為韓王，都馬邑以禦匈奴。三年王信降匈奴，國除，為代郡。
## 代
*代王恆 高祖十年封六子恆為代王，都中都。
*代王武 孝文二年，王恆為帝，封子武於代。
*代孝王參 四年王武徙淮陽，遷太原王參為代王，並得太原，都晉陽。十七年薨。
*代恭王登 二十九年薨。
*代王義 元鼎三年徙清河，國除。

## 楚
*楚王信 高祖五年遷齊王信為楚王。同年反，廢。
*楚元王交 六年封弟為楚王，二十三年薨。
*楚夷王郢 四年薨。
*楚王戊 二十一年反，誅。
*楚文王禮 孝景四年封元王子平陸侯為楚王，三年薨。
*楚安王道 二十二年薨。
*楚襄王注 十二年薨。
*楚節王純 十六年薨。
*楚王延壽 謀附廣陵厲王，敗，三十二年，自殺，國除。
*為郡
*楚孝王囂 甘露三年，封中宗子為楚王。二十六年薨。
*楚懷王文 一年薨，國除。
*為郡
*楚王英 建武十七年，封世祖子楚公英為楚王。三十三年自殺，國除。

## 齊
*齊王信 漢四年，封韓信為齊王，都臨菑。二年徙為楚王。
*齊悼惠王肥 六年，封子為齊王，十三年薨。
*齊哀王襄 十年薨。
*齊文王則 十四年薨，無子，國除。
*齊孝王將閭 孝文十六年，封悼惠王子陽虛侯將閭為齊王。十一年自殺。
*齊懿王壽 二十二年薨。
*齊厲王次 五年薨，無後，國除。
*為郡
*齊懷王閎 元狩六年，封武帝子為齊王。八年薨，無後，國除。
*為郡
*齊武王縯 建武十五年追諡世祖兄為齊武王。時長子章為齊王。
*齊哀王章 建武十一年，遷太原王章為齊王。二十一年薨。
*齊煬王石 二十四年薨。
*齊王晃 有罪，十七年降爵蕪湖侯，國除。
*為郡
*齊惠王無忌 肅宗時齊王以罪廢，北海王無後絕，皆武王後也。念武王輔助有功，遺詔復二國。永元二年以故齊王晃子蕪湖侯無忌為齊王。五十二年薨。
*齊頃王喜 五年薨。
*齊王承 建安十一年國除。

## 荊

*荊王賈 高祖六年，封從父兄賈為荊王，都吳。六年英布反，為所殺。國除。
*為郡 十二年，更為吳國。

## 淮南

## 燕
**漢燕靈王**諱**建**。漢高帝十一年，燕王盧綰亡入匈奴，明年，立建為燕王。十五年薨，有美人子，呂后使人殺之，絕後。

## 趙
**漢趙隱王**，名如意，高帝子也，母戚夫人。五年立，趙隱王四年，呂后征王入長安，鴆殺之，無子，絕。

## 梁

## 淮陽
*淮陽王友 高祖十一年封，都陳。孝惠元年徒趙，國除。
*為郡
*淮陽懷王強 高后元年封孝惠子，五年薨，無嗣。
*淮陽王武 六年封孝惠子壺關侯，三年武伏誅，國除。
*淮陽王武 孝文四年遷代王武為淮陽王。十年徙梁，國除。
*為郡
*淮陽王餘 孝景二年封子餘為淮陽王。同年徙魯，為郡。
*為郡
*淮陽憲王欽 元康三年封漢宣帝中宗子為淮陽王。三十六年薨。
*淮陽文王玄 二十六年薨
*淮陽王縯 王莽時絕
*為郡
*淮陽武順王玄 建武元年，追封劉玄為淮陽王。
*淮陽王延 十七年封世祖子淮陽公延為淮陽王。後以罪徙阜陵。
*為郡
*淮陽頃王昞 建初四年遷顯宗子常山王昞為淮陽王。十六年薨，無嗣，國除。

## 長沙
*長沙文王芮 高祖五年封楚之衡山王吳芮為長沙王，都臨湘。同年薨。
*長沙成王臣 八年薨。
*長沙哀王回 七年薨。
*長沙恭王右 九年薨。
*長沙靖王著 二十一年薨，無子，國除。
*長沙定王發 孝景二年封子為長沙王。二十八年薨。
*長沙戴王庸 二十七年薨。
*長沙頃王鮒鮈 十七年薨。
*長沙刺王建德 縱火九十六家，殺二人；以縣官時怨內史；教人誣以棄市之罪。削其八縣，罷中尉官。三十四年薨。
*長沙煬王旦 二年薨。無子。
*為郡 煬王無子，為郡數月。
*長沙孝王宗 初元二年元帝立煬王弟宗為長沙王。五年薨。
*長沙王魯 王莽時絕。

世祖為定王後。

## 臨江
## 河間
## 魯
## 江都
## 膠西
## 腸東
## 中山
## 廣川
## 清河
## 常山
## 廣陵
## 昌邑
## 東平
## 城陽
## 北海
## 泗水
## 琅邪
## 菑川
## 濟南
## 濟北
## 衡山
## 廬江
## 呂
## 衛
## 太原
## 山陽
## 濟陰
## 汝南
## 濟川
## 廣德
## 六安
## 廣陽
## 高密
## 定陶
## 東海
## 沛
## 任城
## 阜陵
## 千乘
## 陳
## 彭城
## 樂成
## 下邳
## 鉅鹿
## 江陵
## 平春
## 廣宗
## 平原
## 勃海
## 安平

## 魏

## 漢中

## 據

*《漢書》、《後漢書》、《三國志》
大悲咒

**千手千眼觀世音菩薩廣大圓滿無礙大悲心陀羅尼**，佛教陀羅尼也。簡稱**大悲咒**。以伽梵達磨之譯最通。凡八十四句，字字珠璣，真實不妄。乃觀音菩薩濟世渡人、修道成佛之要訣。

## 由來
一時，佛陀白阿難尊者言：「如是神咒，有種種名：一名廣大圓滿、一名無礙大悲、一名救苦陀羅尼、一名延壽陀羅尼、一名滅惡趣陀羅尼、一名破惡業障陀羅尼、一名滿願陀羅尼、一名隨心自在陀羅尼、一名速超上地陀羅尼。」，遂有是咒。
衛詹美

**衛詹美**，亦譯**吉米威爾士**，美國阿拉巴馬州亨茨維爾人也，一九六六年八月七日生。父商雜貨，母多利斯，親誨之學。稍長，入藍道夫學校，其價雖昂，然其親仍悉力供之。及冠，肄業奧本大學，習金融。迨卒業，入阿拉巴馬大學，窮金融之妙，卒得碩士銜。年二十九，任芝加哥期權合作社研究主任，乘時投機，越六年，得終身足用之財。

公元二千年，肇創「自由大典」，許以共閱共用之自由，延拉里·桑格任主編，然莫予共筆，僅博士參與，卒未竟全功。翌年元月，拉里議請大典佈公，許民同與。遂立「維基大典」，自任總纂官。越明年，立維基基金，由是維基公有，無為利錢，天下共資之。俄另立牟利網站，營以共筆之法，雖有類大典，然誠大異其趣。

維基之立也，大易世俗，黔首賤民，本無從閱大典，求知難甚，今無論貴賤，凡可用互聯網者，咸能為之。

分類:阿拉巴馬州列傳
吳會稽王全皇后

**吳會稽王全皇后**，尚女也。

尚從祖母公主愛之，每進見輒與俱。及潘夫人母子有寵，全主自以與孫和母有隙，乃勸權為潘氏男亮納全氏，亮遂為嗣。

全氏為皇后，以尚與諸全氏並典兵馬。自吳興，外戚貴盛莫及。及魏大將諸葛誕以壽春來附，而懌、端、禕、儀等並降魏，紀謀洩見殺，由是諸全衰弱。孫綝廢帝為**會稽王**，後又黜為侯官侯。夫人隨之國，居侯官，尚將家屬徙零陵，追見殺。

## 家屬

*父 尚
*夫 吳會稽王亮

## 據

*《三國志·吳書·妃嬪傳》
全尚

**吳永平侯全尚**者，後漢吳郡錢唐人，吳會稽王全皇后父也。

吳會稽王即尊位，立全氏為后。全氏以尚為城門校尉，封**都亭侯**，代滕胤為太常、衛將軍。復進封**永平侯**，錄尚書事。時全氏侯有五人，並典兵馬，自吳興，外戚貴盛莫及。

及魏將諸葛誕謀反事敗，而懌、端、禕、儀等並降魏。尚子紀謀洩見殺，由是諸全衰弱。會孫綝廢帝為會稽王，後又黜為候官侯。尚將家屬徙零陵，追見殺。

## 家屬

*子 紀
*女 吳會稽王全皇后
**婿 吳會稽王

## 據

*《三國志·吳書·妃嬪傳》
雷恩島

**雷恩島**，珊瑚礁也，方三十二公頃，為大堡礁界。在澳大利亞昆士蘭凱恩斯西北，相距六百二十公里。上有燈塔，已逾百年，雖殘破不堪，別具意義，故澳大利亞復修之。其美之至，處身其中，天地渾然，萬物生焉，以龜為最，因號「龜之樂土」也。昔以其地神秀嘉祥故，遊人蜂至。後見害於眾，乃限保育、管理、研究者方可登島。

分類:澳大利亞地理志
吳昭獻皇后

**吳昭獻皇后**者，何氏，吳丹楊句容人也。

父**遂**，本騎兵。吳大帝嘗游幸諸營，望姬於道中，異之，命宦者召入，以賜太子和。生男，權喜，名之曰彭祖，即吳末帝也。和廢為南陽王，居長沙。會稽王亮即位，孫峻為輔。峻徙和居新都，遣使賜死，嫡妃張氏亦自殺。何姬曰：「若皆從死，誰當養孤？」遂育皓及其三弟。

皓即位，尊和為**昭獻皇帝**，何姬為**昭獻皇后**，稱升平宮，月餘，進為皇太后。其弟**洪**、**蔣**、**植**皆封侯。洪子**邈**為武陵監軍，晉來攻，為所殺。

何氏驕僭，子弟橫放，百姓患之。故民訛言「皓久死，立者何氏子」云。

## 家屬

*父 何遂
*夫 吳文帝
*子 吳末帝

## 據

*《三國志·吳書·妃嬪傳》
吳末帝滕皇后

**吳末帝滕皇后**者，滕氏，諱芳蘭，吳北海劇人，故太常胤族女也。

胤夷滅，滕氏父牧，以疏遠徙邊郡。吳景帝即位，大赦，得還，以牧為五官中郎。

孫皓為烏程侯，聘牧女為妃。皓即位，立為皇后。後滕氏寵漸衰，皓滋不悅，皓母何恆左右之。又太史言，於運歷，后不可易，皓故不廢，常供養升平宮。牧見遣居蒼梧郡，雖爵位不奪，其實裔也，遂道路憂死。長秋官僚，備員而已，受朝賀表疏如故。而皓內諸寵姬，佩皇后璽紱者多矣。

天紀四年，隨皓遷洛陽。

## 家屬

*父 牧
*夫 吳末帝

## 註




## 據

*《三國志·吳書·妃嬪傳》
滕牧

**吳高密侯滕牧**者，吳北海劇人，吳末帝滕皇后父也。

族人胤夷滅，牧以疏遠徙邊郡。吳景帝即位，大赦，得還，以牧為五官中郎。

孫皓為烏程侯，聘牧女為妃。皓即位，封牧**高密侯**，拜衛將軍，錄尚書事。後滕氏寵漸衰，皓遣牧居蒼梧郡，雖爵位不奪，其實裔也，遂道路憂死。

## 家屬

*女 吳末帝滕皇后
**婿 吳末帝

## 據

*《三國志·吳書·妃嬪傳》
可縮放矢量圖形

**可縮放矢量圖形**（英文︰**Scalable Vector Graphics**）者，XML之方言也，可細述二、三維之圖，萬維網聯盟以為開放標準，今之瀏覽器，多能行之。

## 器
* Adobe之瀏覽器
* Corel之瀏覽器
* Java瀏覽器 

## 它典
* 萬維網聯盟（W3C）官址
世界新七大奇蹟

**世界新七大奇蹟**者，當世七大古跡也。夫奇蹟者，前人未成，今人未遇，驚為天人之跡也。秦漢時，歐羅巴有游者名昂蒂帕克，遍覽西方勝景，感而得奇蹟之說。故古七大奇蹟者，均乃西方天下之景觀，舉華夏、東瀛、美洲等地之景，闕而不錄耳。

時移勢易，光陰流轉二千餘載。欣逢世紀之交，有國際組織重提舊事，曰舊七景有以偏概全之嫌，兼又多傾倒廢圮，欲集新世紀舉世公認之美景，美其名曰「世界新七大奇蹟」，以遂世人。

公元二〇〇七年七月七日夜，葡萄牙之都城里斯本，宣新七大奇蹟，即中國長城、約旦佩特拉古城、巴西基督像、秘魯馬丘比丘印加遺址、墨西哥奇琴伊查庫庫爾坎金字塔、義大利古羅馬鬥獸場、印度泰姬陵也。
阿什莫爾島與卡捷島

**阿什莫爾島**與**卡捷島**，澳大利亞之無人島也，處印度洋，鄰印度尼西亞。分東、中、西三島，總方一百五十五平方公里。因處澳大利亞海域內僅十二海浬，故為船民遣渡之天堂，惟今已為澳大利亞之移民禁區（Immigration Exclusive Zone），非法登島者，遣返勿論。

去其西七十公里乃卡捷島，為泄湖，合方二百公里。

## 它典

* 阿什莫爾島自然環境資訊
* 卡捷島自然環境資訊

分類:澳大利亞地理志
芬瑟島

**芬瑟島**（**Fraser Island**，又名**大沙地島**，**Great Sandy Island**），澳大利亞昆士蘭州之島也，方一千六百餘公里。全島為沙質，多有湖泊，一九九二年聯合國教科文組織宣為自然遺產至今。
 
有渡輪連之與赫維灣碼頭，上亦有機場，故多有問津者。

## 它典
* 芬瑟島自然遺產資訊 
* 芬瑟島衛星照
* 芬瑟島相冊 

分類:澳大利亞地理志
威爾斯親王島

**威爾斯親王島**（Prince-of-Wales Insel），澳大利亞昆士蘭州托雷斯群島（Torres Islands）之島也，南星期四島（Thursday Island）五公里，北約克半島七公里，方一百餘公里，今泰半為原住民私產。

 
分類:澳大利亞地理志
星期四島

**星期四島**（Thursday Island），托雷斯群島（Torres Islands）之元島也，方三公里，口三千五百，處澳大利亞昆士蘭約克半島之北三十九公里，常年水暖，外海多龍蝦，沿岸則多珍珠場。

美拉尼西亞人居是島已逾千年，百餘年前，歐洲船初至，其時乃星期四，因而名之。

分類:澳大利亞地理志
塔如濤群島

**塔如濤群島**（泰文：อุทยานแห่งชาติทางทะเลตะรุเตา），泰王國之群島也，合五十一島，處安達曼海中，去沙敦府海岸二十至七十公里，鄰馬來西亞之浮羅交怡。合海方一千五百公里，元島**塔如濤島**。
 
## 史
一九七四年為泰王國國立公園至今，一九八二年晉為東盟遺址公園。 

## 它典
* 泰王國國家公園守護局
* 塔如濤群島衛星照
古魯特島

**古魯特島**（荷蘭文：**Groote Eylandt**），澳大利亞卡奔達尼亞灣之島也，方二千二百餘公里，屬北領地。去安海姆地東五十公里。一六二三年荷蘭船安海姆號始至，威廉船長（Willem van Coolsteerdt）載之航海日誌，一六四四年塔斯曼船長（Abel Tasman）環行澳洲大陸，至此證之，乃注以今名。

## 史
原住民居此已有數千年，一九二一年歐洲傳教士方至，設教堂。 一九四三年澳洲皇家空軍設基地於其上，一九七六年北領地原住民土地法（Aboriginee Land Rights Act, N.T.）立，越明年，悉島權益回歸原主。

## 它典
* 古魯特島官址 

分類:澳大利亞地理志
科科斯基林群島

**科科斯（基林）群島**（*Cocos (Keeling) Islands*），澳大利亞之島也，處印度洋。總方十四點二公里，口六百二十八。元島為科科斯西島（West Island）。一八五七年始屬大英帝國，後為海軍基地，一九一四年英德海戰於此，德艦負敗。

## 它典

* 科科斯-基林群島官址
* 科科斯（基林）群島旅遊資訊
弗林德斯島 (南澳大利亞州)

**弗林德斯島**（**Flinders Island**），南澳大利亞州之島也，去愛爾半島（Eyre Peninsula）之西約十餘公里，以探險家馬修·弗林德斯（Matthew Flinders）之兄瑟穆爾（Samuel Flinders）名之。 今其上有鑽石礦。 

## 參
* 弗林德斯島（塔斯曼尼亞州）
* 弗林德斯島（昆士蘭州）

## 它典
* 南澳大利亞州鑽石資訊

分類:澳大利亞地理志
漢孝殤皇帝

**漢孝殤皇帝**，諱**隆**，和帝次子也。養於民間。元興元年先帝崩，鄧皇后以大子勝有痼疾，迎立隆為皇帝。時初生百日，改元延平。

南面八月，皆后族持政。元年八月辛亥，暴病崩，葬康陵。鄧氏立肅宗故太子清河王慶子祜為帝。

## 家屬

*父 漢孝和皇帝
*養母 漢和熹皇后
日食

**日食**者，月掩日光也。豎子或言日失其光，或道天狗食日，咸大謬也。蓋月之天在日天之下，朔時月輪正過日輪之下，南北同經，東西同緯，故揜其光，若有失之耳。按其勢分，可為四︰曰全食、曰偏食、曰環食、曰全環食。

## 據
* 明陽瑪諾《天問略》
光速

**光速**者，電磁波之速也，或曰無靜質量者之速耳。夫光，電磁波之屬也。其速於真空恆為每秒二億九千九百七十九萬二千四百五十八米，蓋因米之定義，實仗之而得耳。然其值甚冗，不便言算，故多簡為秒行三億米。

光之入物，其速必緩，二者之比，即折射率也。

廣義相對論嘗言，平行之光，所示之速，蓋因重力勢之擾而易耳。然一線之光，則莫之變也。又言：光乃最速者也，萬物之速莫能逾光速也。
梅爾維爾島

**梅爾維爾島**（Melville Island），澳大利亞北之島也，方五千六百餘公里，屬北領地。一六四四年，阿貝爾船長環行澳洲大陸，始見此島。

## 它典
*群島官址 
*群島藝術
*旅游資訊 

分類:澳大利亞地理志
摩靈頓島

**摩靈頓島**（**Mornington Island**），衛斯理群島（**Wellesley Islands**）之元島也，處卡奔達尼亞灣之東南，屬澳大利亞昆士蘭州，口千餘。

## 它典
* 摩靈頓島官址

分類:澳大利亞地理志
弗林德斯島

**弗林德斯島**，一島也。澳大利亞多有地為之：

*南澳大利亞之島，請閱弗林德斯島 (南澳大利亞州)。
*塔斯曼尼亞之島，請閱弗林德斯島 (塔斯曼尼亞州)。
*昆士蘭州之島，請閱弗林德斯島 (昆士蘭州)。
*西澳大利亞之島，請閱弗林德斯島 (西澳大利亞州)。

分類:澳大利亞地方志
弗林德斯島 (昆士蘭州)

**弗林德斯島**（**Flinders Island**），澳大利亞昆士蘭州大堡礁之島也，北布里斯本約千四百五十公里，去約克半島（York Peninsula）之東約十餘公里，距登漢姆島（Denham Island）約五公里，今屬澳大利亞弗林德斯群島國立公園。

## 參
*弗林德斯島（塔斯曼尼亞州）
*弗林德斯島（南澳大利亞州）

## 它典
* 昆士蘭州國立公園資訊 
* 弗林德斯群島資訊 

分類:澳大利亞地理志
蔣壹

**吳宣城侯蔣壹**，欽子也。

因父功封**宣城侯**。領兵拒劉備有功。還赴南郡，與魏軍交戰，臨陳卒。無子，弟休領兵。

## 據

*《三國志·吳書·程黃韓蔣周陳董甘淩徐潘丁傳》

分類:孫吳列傳
蔣休

**蔣休**，欽子也。

兄壹臨陳卒，無子，休領其兵。後有罪失職。

## 據

*《三國志·吳書·程黃韓蔣周陳董甘淩徐潘丁傳》

分類:孫吳列傳
程咨

**程咨**，漢右北平土垠人，普子也。

吳大帝稱尊號，追論普功，封咨亭侯。

## 據

*《三國志·吳書·程黃韓蔣周陳董甘淩徐潘丁傳》

分類:孫吳列傳
維克多港

**維克多港**，在南澳大利亞州富勞里友半島。別號「**澳洲小那不勒斯**」，南阿德雷德八十公里，口萬三千。

## 史

一八零二年馬修·弗林德斯船長浮海至，名之曰發現灣。及至一八六三年，科若澤爾船長名是港曰維克多。

## 景
* 陽傘石 
* 花崗岩島 
* 蒸汽火車
* 古瓦滑浪天堂

## 引據
* Charles R. Hodge, *Guide-book to Victor Harbour (the miniature Naples of Australia) and the South Coast*, Adelaide: The Advertiser, 1930, OCLC 37077169.

## 它典
* 維克多港官址
* 南澳大利亞旅游網
孫羌

**孫羌**字**聖臺**，堅兄也。

早卒。有二子：賁、輔，少孤。

## 據

*《三國志·吳書·宗室傳》
弗林德斯島 (塔斯曼尼亞州)

**弗林德斯島**（Flinders Island），澳大利亞塔斯曼尼亞州之島也，處巴斯海峽，北塔州主島約二十公里，為芬瑙群島（Ferneaux Islands）之元島也。方千三百三十三公里，口近千。

## 參
* 弗林德斯島（南澳大利亞州）
* 弗林德斯島（昆士蘭州）

## 它典
*弗林德斯島官址

分類:澳大利亞地理志
桃花島

**桃花島**者，舟山群島之嶼也。處東海，隸于浙江省舟山市普陀區桃花鎮。方四十一點七公里，口二萬一千五百。

## 它典
* 桃花鎮官方網站
* 桃花島觀光 
* 金庸銅像爭議之報導
富勞里友半島

**富勞里友半島**（**Fleurieu Peninsula**），南澳大利亞州之半島也，南州府阿德來得八十餘公里。

## 景
* 維克多港
* 袋鼠島
* 花崗岩島
 
## 它典
* 富勞里友半島官址

分類:澳大利亞地理志
袋鼠島

**袋鼠島**（**Kangaroo Island**），南澳大利亞州之島也，處巴斯海峽，去其州府阿德來得西南一百五十公里，方四千四百公里。

## 史
據考古學所得，九千年前，其相連澳洲大陸，土著舍其上萬又千年焉，然於前二百年時，竟悉去也，或曰戰爭、或曰疾疫、或曰林火、或曰候變，莫衷一是。一八零二年馬修·弗林德斯船長入斯島，遂名之耳。

## 景

* 海豹灣 （Seal Bay） 
* 威洛比岬 （Cape Willoughby） 
* 凱利山岩洞 （Kelly Hill Caves） 
* 奇異石 （Remarkable Rocks），其狀甚恐
* 小沙哈拉沙漠 （Little Sahara） 
* 美景山了望角 （Prospect Hill），可覽全島于無遺。
* 茂雷瀉湖 （Murray Lagoon）

## 據
* 富勞里友半島
* Unearthed. The Aboriginal Tasmanians of Kangaroo Island - 羅伯特·泰勒船長著
* A Voyage to Terra Australis, 1801, 1802 and 1803 - 馬修·弗林德斯船長著 
* The Journal of Post Captain Nicolas Baudin - 尼古拉斯·鮑定船長著

## 它典
* 富勞里友半島官址
*袋鼠島旅游資訊 
*袋鼠島土著史

分類:澳大利亞地理志
卡奔塔利亞灣

**卡奔塔尼亞灣** （**Gulf of Carpentaria**），澳大利亞之海灣也，成於冰河期末，今方五萬公里。處昆士蘭州、北領地濱之側。北有安拉富拉海。

## 它典
* 海灣錄像片

分類:澳大利亞地理志
廣西承宣布政使司

**廣西承宣布政使司**，故元廣西兩江道宣慰使司也，至正末為行中書省，治桂林府。明洪武九年六月，廢行中書省，改承宣布政使司，治桂林府，故靜江路也。

廣西領府十一，州四十又八，縣五十，長官司四。北以懷遠界湖廣、貴州，東以梧州與廣東界。明末，戶二十一萬八千七百一十二，口百一十八萬六千一百七十九。

二京淪陷，永曆帝嘗居廣西，卒為降將吳三桂敗，西入緬甸。

清入關，襲明舊制，不革。
雷峰塔

**雷峰塔**，西湖南山之塔也。為吳越王錢氏所建。塔之初形也，外八角，內五層。塔檐、平座、遊廊、欄杆，咸為木耳。其內刻有《華嚴經》，下本奉金剛羅漢十六尊，後移諸淨慈寺。基下有宮，久無人知，及至近世，方始探矣。

入口為巨石阻，重約七百五十公斤。地宮之正中也，有鐵舍利函焉。側有銅佛像一、銅鏡四、銅錢若干。舍利函之內，有金塗塔、方形銅鏡、皮帶、玻璃瓶、鎏金銀盒。金塗塔內供有佛螺髻髮。

及至明嘉靖時，倭寇侵杭州，火之。磚身以外，無有存者。已而數百年，一九二四年九月二十五日午後，卒崩。一九九九年，杭州官府議復建之，越三年乃成。

## 它典
*魯迅：《論雷峰塔的倒掉》 
*魯迅：《再論雷峰塔的倒掉》
*徐志摩：《再不見雷鋒》 
*雷峰塔專輯
*俞平伯先生與雷峰塔
阿貝爾·塔斯曼

**阿貝爾·塔斯曼**，格羅寧根人也，一六零三年生。

初，為荷蘭東印度公司所庸，事於巴達維亞、摩鹿加間海上。一六三八年，舉家遷巴達維亞。後數年，嘗抵日本及巴鄰旁。

一六四二年，奉命探「南方未知之地」，十一月廿四至今塔斯曼尼亞，時以荷屬東印度總督安東尼治·范·帝門名之，曰安東尼治·范·帝門士蘭。十二月十三，如今新西蘭南島，登岸初探，以為抵美洲。十八為土著所襲，部中四人死。翌年一月廿一，抵東加，歸航間至斐濟。過新幾內亞，六月十五還巴達維亞。

一六四四年復南航，沿新幾內亞南岸，達托雷斯海峽，未過，南從澳洲之岸西航還。

既還，歷仕於東印度各地。一六五九年十月十卒，年五十七。有一女。

今塔斯曼尼亞、塔斯曼海，皆以塔斯曼氏名。
官話

**官話**，或謂之**標准語**，又稱**北語**、**北方言**。自荊湖以北，至於長城，其地漢人，皆以爲母語。蓋遼金以降，建都燕薊，政令所出，四方視爲準的；縉紳遊宦，資以通辭，故名曰「官話」。至於今世，若東亞之民國、共和國，下逮南洋星洲等，皆以爲雅言。雖名號互異，或曰「**國語**」「**國文**」，或曰「**普通話**」「**中文**」，或曰「**華語**」「**華文**」，其實一也。

考諸漢人方音，操官話者，十居其七。今之正音，實原本京師，而微損益之。異方之人，雖鄉音乖隔，然非此無以達意，故皆習焉。且近世通行之語體文，其章句格律，亦莫不由此出。

學者區分其流派，大略有八：曰東北，曰北京，曰膠遼，曰冀魯，曰中原，曰蘭銀，曰江淮，曰西南。雖清濁疾徐微有不同，大體可通云。
## 治革
古之雅言，原本中州。晉永嘉之亂，衣冠南渡，金陵遂為正朔，而中原淪於五胡，音韻始雜。宋室南遷，汴洛之音寓於杭；金元據北，華夷雜處，入聲漸殺，北音大變。明祖定鼎金陵，復以南音為正；迨成祖北遷，雖攜南音以化燕俗，然勢不能禁，入聲終脫。清季及民國初，集會以此議定國音，雖有折衷南北之論，然勢重京華，終以京音為宗。

初，滿蒙邊徼，禁漢人移駐。晚清弛禁，秦晉齊魯之民，出關東，走西口，輻輳於滿洲、新疆。五方雜處，鄉音互矯，獨官話易通，故邊陲之語，反近中原正聲，無鄉音之澀也。

## 發音
當世標準漢語有二十三聲、三十八韻、四聲。四聲為陰平、陽平、上、去。入聲於國語缺。
亦無全濁，國語中清化入全清（仄）、次清（平）。

  
    
      　
      塞音
      塞擦音
      擦音
      鼻音
      邊音
    
    
      全清
      次清
      全清
      次清
      清
      濁
      濁
      次濁
    
    
      雙唇音
      b []
      p []
      　
      　
      　
      (w [])
      m []
      　
    
    
      唇齒音
      　
      　
      　
      　
      f []
      　
      　
      　
    
    
      舌尖中音
      d []
      t []
      　
      　
      　
      　
      n []
      l []
    
    
      舌尖音
      　
      　
      z []
      c []
      s []
      　
      　
      　
    
    
      舌尖後音
      　
      　
      zh []
      ch []
      sh []
      r []
      　
      　
    
    
      舌面音
      　
      　
      j []
      q []
      x []
      (y [])
      　
      　
    
    
      舌根音
      g []
      k []
      　
      　
      h []
      　
      　
      　
    



    
      單元音韻母
      　
      i
      u
      ü
    
    
      a
      ia
      ua
      　
    
    
      o
      　
      uo
      　
    
    
      e
      　
      　
      　
    
    
      ê
      ie
      　
      üe
    
    
      (s-)i, (sh-)i
      　
      　
      　
    
    
      er
      　
      　
      　
    
    
      複元音韻母
      ai
      　
      uai
      　
    
    
      ei
      　
      uei
      　
    
    
      ao
      iao
      　
      　
    
    
      ou
      iou
      　
      　
    
    
      帶鼻音韻母
      an
      ian
      uan
      üan
    
    
      en
      in
      uen
      ün
    
    
      ang
      iang
      uang
      　
    
    
      eng
      ing
      ong
      iong
    
  
音節共計千三百有餘。
介音i、u、ü若逢無聲母，拼音作y()、w()、yu()。然言談之間，將y/i、w/u、yu/ü作同者甚。官話本亦無y,w,yu之輔音音位。
## 語法
華語之為體，字各獨立，形無遷變。凡西人所謂格、態、性、數之轉易，於華語皆無有，故綴字成文，全憑次序。是謂孤立語。

其序，起詞在前，動字承之，止詞居後。若夫修飾之語，必先於所飾之實字。至於稱數，必繫以量詞，此其大略也。

夫方言各異，語法稍殊，語體既行，恐滋淆亂，乃定北音為準繩。抑官話單簡，同聲者眾，故變單言為複語，以避混淆。雖古有一字能盡者，亦多從俗改為雙音，此亦勢所必至矧。

## 習語
單以文言不足相比，故特以一粵方言比之。

## 方言
八種之分，以入聲所派分。
當世標準漢語亦自官話出，以北京音略改而成。
*東北官話 具三聲四調，入聲派平、上、去。多於上。
**吉瀋片
**哈阜片
**黑松片
*北京官話 具三聲四調，入聲派平、上、去。
**京師片
**懷承片
**朝峰片
**石克片
*膠遼官話 具三聲三調或四調，入聲派平、上、去。
**青州片
**登連片
**蓋桓片
*冀魯官話 具三聲四調，入聲派平、去。
**保唐片
**石濟片
**滄惠片
*中原官話 具三聲三調或四調，入聲改平聲。
**鄭曹片
**蔡魯片
**洛徐片
**信蚌片
**汾河片
**關中片
**秦隴片
**隴中片
**南疆片
*蘭銀官話 具三聲三調，入聲派平、去。
**金城片
**銀吳片
**河西片
**北疆片
*江淮官話 具四聲五調，入聲存。
**洪巢片
**通泰片
*西南官話 具三聲四調或五調，入聲派陽平，亦有存入聲者。
**成渝片
**滇西片
**黔北片
**昆貴片
**灌赤片
**鄂北片
**武天片
**岑江片
**黔南片
**湘南片
**桂柳片
**常鶴片
**黃孝片
## 引據


分類:漢語方言
黃柄

**黃炳**者，漢零陵泉陵人，蓋子也。吳大帝踐阼，追論其功，賜柄爵**關內侯**。

## 據

*《三國志·吳書·程黃韓蔣周陳董甘淩徐潘丁傳》
韓綜

**魏廣陽侯韓綜**者，漢遼西令支人，當子也。當病卒，綜襲侯領兵。其年，大帝征石陽，以綜有憂，使守武昌，而綜淫亂不軌。權以父故不問，綜內懷懼，載父喪，將母家屬部曲男女數千人奔魏。魏以為將軍，封**廣陽侯**。由此數犯邊境，殺害人民，權常切齒。

東興之役，綜為先鋒，軍敗身死。吳諸葛恪斬送其首，以白權廟。

## 據

*《三國志·吳書·韓當傳》
可縮放矢量地圖

**可縮放之矢量地圖**（英文︰**Scalable Vectorized Map**）者，顧名思義，乃以SVG所為之地圖也，有二、三維，可至細部，亦有從簡者，今之瀏覽器，多能行之。

凡矢量之圖，縮、合、註咸簡，事半功倍。

## 器
茲列今已知之數成圖軟體
* CorelDraw
*  Macromedia Freehand
*  Adobe   Illustrator
*   Inkscape （**免費者**）
*   Sodipodi   （**免費者**）
* Xara Xtreme  （**開源者**）

## 它典
*  萬維網聯盟（W3C）官址
地中海氣候

**地中海氣候**者，冬暖夏熱，夏乾冬雨，布於地中海之周，北亞美利堅之西，亞非利加之南，澳大利亞之西南。於南北緯三四十度間，植橘葡萄無花果等物為作，有林副熱帶常綠硬葉林，因處中低緯，而冬暖夏熱，夏於高壓之下，故乾，冬於西風帶下，遂雨。

## 地

* 羅馬
* 巴賽隆納
* 馬賽
* 開普敦
* 舊金山
* 洛杉磯
* 里斯本
* 珀斯
* 突尼斯市
* 阿爾及爾
* 聖地亞哥
靖難之役

**靖難之變**，明成祖奪位之變也。先是太祖崩，皇太孫允炆踐祚，旋納齊泰、黃子澄之議，漸削諸藩之權。燕王棣病之，遂起兵，名曰「清君側，靖國難」。越四年，克京師，宮闕失火，惠帝蹤杳，棣遂一統天下。
冀州

**冀州**，漢地九州也，是以大禹分九州，故冀為之一州。周代自冀州割幽并二州。

後漢時，冀州轄郡、國九。

後漢末，韓馥據冀州，而後袁紹奪之，同公孫度分據。官渡之戰後，曹操以州牧據之，增數郡。晉時為五胡所併，而高句麗得之遼東。及唐覆高麗，重併之。

今分以山西、遼寧、河北、北京、天津、呼和浩特、烏蘭察布七市縣。

## 文學
漢班彪嘗作《冀州賦》。

## 引據
印度

**印度**，古稱**天竺**、**身毒**，亞細亞南陲大邦也。

## 政
縮圖|替代文字|印度赤堡
立國之初，尼赫魯為相，行民主之政。立議事院，分三權。邦聯制，中統諸邦。設大理院，秉鈞持衡。文臣掌兵，軍政不得僭越焉。
鄰邦環伺，巴基斯坦尤為勁敵。至若中印疆界，時有齟齬。內有喀什米爾之自憂，外有大國領轄之相爭。然國力日昌，屹臨於東，洵乃大邦之翹楚也。

## 史
上古有波羅文明，後有日種入主。
縮圖|替代文字|中古天竺巨佛陁浮彫
阿育王之世，釋迦牟尼示現，立教於此。月氏入寇，孔雀興亡。大秦、大食通商焉。
縮圖|置中|替代文字|左為不逞之英人，持銃襲擊印地濟世神
英國人始至，漸為其有。其後，印人數起義，更始自立。

## 誌
### 疆界
其國地廣民稠，人口鉅億。
域跨恆河，西極印度河，東臨孟加羅灣，北枕雪山，南瀕滄溟。

### 食貨
地廣土沃，物產豐饒。北多麥，南多稻。

務農重工，工商並舉。鐵路四通，舟楫便利。

產茗、綿、稻，鑄鐵煉鋼。

然國用未豐，民生尚艱。貴賤懸絕，鄉野尤甚。

### 言語
方言繁夥，梵文為古，今用印地語、英語、方言十八種。

### 風教
婆羅門、釋、回、錫克諸教並存。修瑜伽，習冥想。婚嫁重禮，男尊女卑。族分四等，首陀羅至卑。
縮圖|替代文字|光明節，熒煌之宵，圜炷之央，一婦在焉

光明節燈火通明，灑紅節五彩繽紛，其兩大祭也。婆羅門祀天，釋子拜佛，回人禮真主，祭祀之儀，各有所尚。嗜食香料，咖哩最著。茶為國飲，牛乳亦珍。教規嚴謹，多尚蔬食。

弈棋精絕，國手輩出。板球盛行，舉國若狂。瑜伽導引，習者如林。古武術猶存，不及棋、球之風靡。 

### 文藝
昔有《吠陀》、《摩訶婆羅多》，皆鴻篇也。泰戈爾著文，譽滿寰宇。宮室窮極工巧，泰姬陵冠絕古今。丹青雕塑，巧奪天工。音律舞蹈，別樹一幟。

## 據
頌聖歌

《**頌聖歌**》（泰文：เพลงสรรเสริญพระบารมี），泰國舊國歌也，眾人皆悉。每電影、戲劇臨場，當奏此曲。聞者皆以肅立為敬。凡慶典有泰王室在座者，亦必奏此曲。

一九一三年，努瓦第芒王子（สมเด็จพระเจ้าบรมวงศ์เธอเจ้าฟ้า กรมพระยานริศรานุวัดติวงศ์）作此曲以頌其父王。四世王蒙固旋準為國歌，至六世王瓦棲拉兀時嘗修之。一九三二年，國改君主立憲，乃用新曲《泰王國歌》。然民念舊，故傳至今。其詞曰：

泰有天尊萬民仰，

至高無上德昭彰，

心之有王護國法，

却克里朝運昌隆，

洪福安泰必保全，

心祈合掌為吾王，

無願弗屆至萬歲。

## 它典
* 《頌聖歌》之詠唱 (MP3)
* 泰國十一號臺演唱錄像  (MP3)
* 《頌聖歌》錄像片 (YouTube)

分類:泰國歌曲
象服

**象服**者，古后妃、貴夫人之禮服也。上多繪物象以為飾。《詩·國風·鄘風·君子偕老》嘗云：「委委佗佗，如山如河，象服是宜。」
維曼默宮

**維曼默宮**（泰文：วิมานเมฆ），泰王五世之宮也。本築於春武里府西昌島（เกาะสีชัง）之上，以金桃花木為之，雖夏仍涼。  

一八九三年河口紛爭起，法軍據島，未已，法軍去，王歸，然景不復矣。一九二五年六世王瓦棲拉兀崩，此宮乃荒。

復至一九八二年，詩麗吉王后令復建於曼谷杜色，由是復見於世。

## 它典
* 五世王之宮
* 泰王產管理局官址
蝃蝀

**蝃蝀**者，虹也。亦意婚姻。舊俗以為：蝃蝀盛者，婚姻錯亂，淫風流行，禮節不守也。《詩·國風·鄘風·蝃蝀》嘗云：蝃蝀在東，莫之敢指。女子有行，遠父母兄弟。

分類:五倫
甘瑰

**甘瓌**者，漢巴郡臨江人，寧子也。以罪徙會稽，無幾死。

## 據

*《三國志·吳書·程黃韓蔣周陳董甘淩徐潘丁傳》
徐楷

**吳蕪湖侯徐楷**者，後漢瑯琊莒人，盛子也。

盛卒，楷襲爵**蕪湖侯**，代領兵。

## 據

*《三國志·吳書·程黃韓蔣周陳董甘淩徐潘丁傳》
朞月

**朞月**者，亦作**期月**，一月也。《禮記．中庸》曰：「擇乎中庸，而不能期月守也。」

亦一年也。《論語·子路第十三》曰：「苟有用我者，期月而已可也，三年有成。」

## 典
諒暗

**諒暗**者，亦作**諒陰**，君王居喪也。亦指居喪之所。《書》云：「高宗諒陰，三年不言」。
熱帶雨林氣候

**熱帶雨林氣候**者，坐低緯之畛。日曝周洽，氣蒸而霖瀝，序無四時，終年溽熱。據印度尼西亞、巴西、剛果等。產咖啡、橡膠、可可、香蕉、甘蔗。

## 表
*雅加達
*萬隆
*金夏沙
家娛頻道

**家娛頻道**，馬來西亞之電視頻道也，始於二〇〇四年。兼有粵官二語，包括新聞、娛、訪、群諸類。

## 它典
*家娛頻道官址
鮫人

**鮫人**者，人而魚尾，一曰「**人魚**」。古謂**鮫人**、**[[維基大典:維基爾雅/魜|魜]]**、**鮫魚**，見諸中國、日本、古希臘之傳說，而無實存之據。傳鮫人通人性，能言語。其女者皆貌美溫良，因亦稱**美人魚**。「⋯⋯鮫人之室，瑕石詭暉，鱗甲異質，繁綵揚華，萬色隱鮮，陽冰不治，陰火潛燃，其魚則橫海之鯨，突杌孤遊，茹鱗甲，吞龍舟⋯⋯」「耒陽縣東北有蘆塘八九頃，其深不可測。中有大魚，當至五日，一奮躍出水，大可三圍，其狀異常。每出水，則小魚奔迸，隨水上岸，不可勝計。又云，此塘有**[[鮫人|鮫魚]]**，五日一化，或為美婦人，或為美男子，至於變亂尤多。郡人相戒，故不敢有害心。後為雷電所擊。此塘遂乾。出《錄異記》」「**[[鮫人|鮫魚]]**出合浦，長三丈，背上有甲。。文堅彊，可以飾刀口，又可以鑢物。出《交州記》」「楊孚《交州異物志》云：「**[[鮫人|鮫]]**之為魚，其子既育，驚必歸母，還其腹。小則如之，大則不復。」「《孫卿子》曰：空中有人名曰**[[鮫人|鮫]]**，蚊虻之聲聞，則挫其精。」「《異記》云：廬塘有**[[鮫人|鮫魚]]**，五日一化，或為美婦人，或為男子，至於變亂尤多，郡人相戒，故不敢有害心，鮫亦不能為計，后為雷電殺之，此塘遂涸。」「《述異記》曰：郁林郡有珊瑚市，海客市珊瑚處也。珊瑚碧色，生海底，一樹數十枝，枝間無葉。大者高五六尺，尤小者尺餘。鮫人云：海上有珊瑚宮。」「《符子》曰：荊山不貴玉，鮫人不貴珠。」「《博物志》曰：鮫人從水出，寓人家，積日賣絹。將去，從主人索一器，泣而成珠滿盤，以與主人。
又曰：五月五日，取青蛉頭，正中埋，皆成青珠。」「南海之外，有鮫人，水居，如魚，不廢織績。其眼，泣，則能出珠。」「南海外有鮫人，水居如魚，不廢織績，其眼能泣珠。」
## 據
美人魚

**美人魚**，童話也，丹麥文士安徒生著。

其文曰：有一美人，名曰美人魚，居於海中。其身如人，而有魚之尾。常從海中出，登岸而歌。其聲清麗，動人心弦。

一日，有一王子乘舟浮於海，其貌英俊，氣度非凡。人魚見之，心生愛慕，遂隨其舟而歌。王子亦聞其歌，心生嘆息。美人魚欲與王子相見，乃求海神賜以人之腳。海神曰：「汝若得人之腳，則每行必苦，如履刀刃。汝聲亦失，不復能言，無論歌詠。且汝須得王子之愛，否則汝將化作泡沫。」美人魚不顧，堅執所願。海神乃與之一刀，斷其魚尾，化為兩足。美人魚感痛萬分，然而見王子之面，心中大喜。

王子見美人魚，亦覺奇異，遂攜之歸宮。美人魚每日隨王子遊玩，然而不能言語，惟以目訴情意。王子雖悅其美，而不以為妃。後王子尚他國公主，美人魚聞之，悲不自勝。是夜，王子與公主成婚，海中諸魚皆來勸美人魚殺王子，以救其命。美人魚執刀至王子寢宮，欲下手，而見王子安睡之貌，不忍傷之。遂拋刀入海，自投於後，化作泡沫，隨風而逝。

## 據
*《安徒生童話集》
潘平

**潘平**者，後漢東郡發乾人，璋子也。

平以無行徙會稽。

## 據

*《三國志·吳書·程黃韓蔣周陳董甘淩徐潘丁傳》
籩豆

**籩豆**者，古食器也。竹制爲籩，木制爲豆。籩豆亦指祭祀：籩豆之事。《論語·泰伯第八》嘗曰：「籩豆之事，則有司存」。《爾雅·釋器》：「木豆謂之豆，竹豆謂之籩，瓦豆謂之登。」
卡爾梅克共和國

**卡爾梅克共和國**（卡爾梅克文︰ **Хальмг Таңһч**），俄羅斯聯邦之聯邦主體共和國也，濱裏海，方七萬六千公里，口三十萬，舉國奉佛，蓋全歐無二也。

## 它典
* 卡爾梅克共和國官府
州際三十五號公路大橋

**州際三十五號公路大橋**者，連美國明尼蘇達州雙子城之橋也，跨密西西比河，長五百七十九米，日經之車十四萬餘。肇乎一九六七年，歷四十年而崩，時有亡者五，傷者一百四十，無蹤者八耳。

## 參




## 它典
*橋崩實時錄像 
*澳洲廣播公司新聞報道   
* 《谷歌》現場地圖
* 《朝日新聞》報道
* 《每日新聞》報道
* 《讀賣新聞》報道
張白

**張白**者，後漢吳郡吳縣人，溫弟也。

白亦有才名。會暨艷事起，大帝斥溫還本郡，白與溫俱廢。

## 據

*《三國志·吳書十二·虞陸張駱陸吾朱傳》
周循

**周循**者，後漢廬江舒縣人，瑜長子也。尚公主，拜騎都尉，有瑜風。早卒。

## 據

*《三國志·吳書九·周瑜魯肅呂蒙傳》
周峻

**周峻**者，後漢廬江舒縣人，瑜兄子也。以瑜功為偏將軍，領吏士千人。有子護。

## 據

*《三國志·吳書九·周瑜魯肅呂蒙傳》
周護

**周護**者，吳廬江舒縣人，峻子也。峻卒，全琮表護為將。大帝曰：「昔走曹操，拓有荊州，皆是公瑾，常不忘之。初聞峻亡，仍欲用護，聞護性行危險，用之適為作禍，故便止之。孤念公瑾，豈有已乎？」

## 據

*《三國志·吳書九·周瑜魯肅呂蒙傳》
周景

**周景**者，後漢廬江舒縣人，瑜從祖父也。為太尉。

## 據

*《三國志·吳書九·周瑜魯肅呂蒙傳》
周忠

**周忠**者，後漢廬江舒縣人，景子也。初，為光祿大夫，初平二年，漢免太尉皇甫嵩，遂代之，參錄尚書事。

## 據
*《後漢書·獻帝紀》
*《三國志·吳書九·周瑜魯肅呂蒙傳》
秦郡縣

始皇帝翦平六國，一有天下。以昔者王侯相爭，中國不寧，遂除封建，行**郡縣**。廿六年初為之，合郡三十有六。後歷戰事，拓土為郡，至秦亡有四十一郡，縣七百餘。
## 職官
郡長有三：曰郡守，司政；曰郡尉，司兵事；曰郡丞，副守也。

內郡守以郎充，邊郡或以將任。銀印青綬，秩二千石。除尉、丞、監御史、縣令、丞，郡官皆守所任。為守內調為諸卿。新郡長以尉，蓋郡新置而鮮政事，事多護土著者也。

郡尉主郡兵事，司治安緝盜，位同守。屬官有丞，內郡一丞，大郡則二。邊郡百里置都尉一。都尉有士史、尉史各二，司衛戍事。關隘置關都尉，亦屬郡尉。

郡丞，領副郡守也。銅印黑綬，秩六百石。守缺，則丞主郡事，屬有卒史、主簿、牧師令。邊郡置長史，主兵馬軍政，秩同丞。

別置監御史，屬御史中丞，主郡縣考課。

郡下置縣，萬戶為大縣，不足為小縣。大縣長曰縣令，小縣長曰縣長。令位同郡丞，長銅印黃綬，秩五百石。主政事。縣主蠻夷曰道。

令、長下有丞、尉。丞領副縣長。尉領治安捕盜之事。皆銅印黃綬，秩四百石。

縣吏有功曹，掌縣吏考績等第；令史，掌文書；獄掾，掌縣獄；文無害，覆案卷，察冤獄；廄騶，掌縣車馬；倉吏，司庫；治獄吏，守獄。

縣下置鄉，鄉下置亭，亭下置里。里下以家分什伍。有三老掌教化。鄉五千人以郡任有秩一，不足以縣任嗇夫一，佐有司和鄉里、徵租稅、定徭役。游徼緝盜。

亭長掌同嗇夫，有屬員曰亭父、求盜。亭父整街巷，求盜司同游徼。

唯關內不置郡，以內史治事，位列卿。
## 諸郡
*內史領關中，治咸陽。
*隴西郡治狄道，昭襄王二十八年置。
*北地郡治義渠，昭襄王間置。
*蜀郡治成都，惠文王後十四年置。
*巴郡治江州。惠文王間置。
*漢中郡治南鄭，惠文王後十二年置。
*南郡治江陵，昭襄王二十九年攻楚置。
*黔中郡治臨沅，昭襄王三十年置。
*南陽郡治宛縣，昭襄王三十五年置。
*長沙郡治湘縣，王政二十四年滅楚置。
*楚郡治陳縣，王政二十四年滅楚置。
*九江郡治壽春，王政二十四年置。
*泗水郡治相縣，王政二十三年滅楚置。
*薛郡治魯縣，王政二十四年置。
*東海郡治郯縣，始皇三十四年置。
*會稽郡治吳縣，王政二十五年置。
*邯鄲郡治邯鄲，王政十九年取趙置。
*鉅鹿郡治鉅鹿，王政二十五年滅趙置。
*太原郡治晉陽，莊襄王四年置。
*上黨郡治長治，昭襄王四十八年置。
*雁門郡治善無，王政十三年因燕置。
*代郡治代縣，王政二十五年因趙置。
*雲中郡治雲中，王政十三年因趙置。
*河東郡治安邑，昭襄王二十一年置。
*東郡治濮陽，王政五年取魏置。
*碭郡治碭縣，王政二十二年置。
*上郡治膚施，昭襄王三年置。
*三川郡治雒陽，莊襄王元年取東周置。
*潁川郡治陽翟，王政十七年滅韓置。
*齊郡治臨菑，始皇二十六年滅齊置。
*琅邪郡治東武，始皇二十六年滅齊置。
*漁陽郡治漁陽，王政二十二年因燕置。
*上谷郡治沮陽，王政二十三年因燕置。
*右北平治無終，王政二十年因燕置。
*廣陽郡治薊縣，王政二十一年滅燕置。
*遼西郡治陽樂，王政二十二年因燕置。
*遼東郡治襄平，王政二十二年因燕置。
*九原郡治九原，始皇三十三年辟河南地置。
*南海郡治番禺，始皇三十三年略陸梁地置。
*桂林郡治桂林，始皇三十三年略陸梁地置。
*閩中郡治閩中，王政二十五年置。
*象郡治臨塵，始皇三十三年略陸梁地置。
今人考古，得洞庭郡、蒼梧郡、州陵郡、江胡郡、廬江郡、泰山郡諸名，待考也。
## 後事
秦亡天下亂，四夷蠢動，邊郡有失。

匈奴還奪河南，九原先失。然後趙佗自王南越，象、桂林、南海亦亡。越之後亦據閩中，為閩越、東甌等。

漢承秦制，郡守改太守。內史分左右，為左馮翊、右扶風，諸郡亦有析置者，終漢世有百餘郡。漢初復封建，以諸王各領數郡，故諸郡有改國者。後王無權，以相為太守，餘悉同郡，唯財賦不入大司農已。

郡縣流用，至唐方革。今世中華周圍，亦有置郡縣者，蓋遠自於此也。
## 據
*《漢書·百官公卿表》
周胤

**周胤**者，漢廬江舒縣人，瑜次子也。

初拜興業都尉。妻以宗女，授兵千人，屯公安。黃龍元年，封都鄉侯，後以罪徙廬陵郡。

赤烏二年，諸葛瑾、步騭連名上疏曰：「故將軍周瑜子胤，昔蒙粉飾，受封為將，不能養之以福，思立功效，至縱情慾，招速罪辟。臣竊以瑜昔見寵任，入作心膂，出為爪牙，銜命出征，身當矢石，盡節用命，視死如歸。故能摧曹操於烏林，走曹仁於郢都，揚國威德，華夏是震，蠢爾蠻荊，莫不賓服。雖周之方叔，漢之信、布，誠無以尚也。夫折沖扦難之臣，自古帝王莫不貴重，故漢高帝封爵之誓曰『使黃河如帶，太山如礪，國以永存，爰及苗裔』。申以丹書，重以盟詛，藏於宗廟，傳於無窮，欲使功臣之後，世世相踵，非徒子孫，乃關苗裔，報德明功，勤勤懇懇，如此之至，欲以勸戒後人，用命之臣，死而無悔也。況於瑜身沒未久，而其子胤降為匹夫，益可悼傷。竊惟陛下欽明稽古，隆於興繼，為胤歸訴，乞丐余罪，還兵復爵，使失旦之雞，復得一鳴。抱罪之臣，展其後效。」權答曰：「腹心舊勳，與孤協事，公瑾有之，誠所不忘。昔胤年少，初無功勞，橫受精兵，爵以侯將，蓋念公瑾以及於胤也。而胤恃此，酗淫自恣，前後告喻，曾無悛改。孤於公瑾，義猶二君，樂胤成就，豈有已哉?迫胤罪惡，未宜便還，且欲苦之，使自知耳。今二君勤勤援引漢高河山之誓，孤用恧然。雖德非其疇，猶欲庶幾，事亦如爾，故未順旨。以公瑾之子，而二君在中間，苟使能改，亦何患乎！」瑾、騭表比上，朱然及全琮亦俱陳乞，帝乃許之。會胤病死。

## 據

*《三國志·吳書九·周瑜魯肅呂蒙傳》
康定情歌

**康定情歌**，中國西南康區民謠也。其詞清新柔婉，輔以藏區溜溜調，令人陶醉。

民國三十五年五月，閩人吳文季游學于渝，友人薦為甘孜國軍音樂教官。時集民歌逾二百，中有《跑馬溜溜的山上》者，改編為《康定情歌》。三十六年，江定仙譜伴奏。喻宜萱首演于華，尋傳至巴黎，遂享譽天下。

## 詞

分類:中華歌曲
新界

**新界**，香港三大區之一也。南界九龍界限街、北隔深圳河望大陸，並有離島二百餘。光緒二十四年，清廷與英國訂《展拓香港界址專條》，租之，歷九十九年方還。

## 史
秦平百越，地入秦境，隸番禺縣轄。後分屬寶安縣、東官縣、東莞縣、廣州府等轄。

及明，改寶安縣爲新安縣，新界屬新安縣轄境。

光緒二十四年西曆六月九日，清廷與英國訂《展拓香港界址專條》，租之，深圳河以南、九龍界限街以北之地，同二百二十三個島，盡歸英人管轄，歷九十九年方還。

然光緒二十五年西曆四月十四日，新界民反，戰六日，及四月十九日始接管。
九龍

**九龍**在香港，屬香港三大區。咸豐十年割九龍半島暨昂船洲予英國，北至界限街止，後世曰**舊九龍**。光緒二十四年，再訂《展拓香港界址專條》，界限街以北、獅子山以南新租借之地，曰**新九龍**。九龍之界遂定。西元一九八四年，訂中英聯合聲明，九龍歷百三十七年而還。口逾二百萬，合全港百分之三十有二。

史可上溯秦漢，深水埗李鄭屋遺物猶存，證先民於其時落籍此地；旺角之地，且出土漢、晉、唐等諸朝陶器。

及至宋季，乃宋末二帝殉國之所，今猶有宋皇臺古蹟，明清兩季，邑中文士題詠甚夥。降至當代，九龍已成民殷物阜之地，尤以尖沙咀區，至為繁華。